Saint-Gilles (Saona eta Loira) - Wikipedia, entziklopedia askea.\nSaint-Gilles (Saona eta Loira)\n(«Saint-Gilles (Saône-et-Loire)» orritik birbideratua)\n46° 52′ 33″ N, 4° 40′ 01″ E / 46.8758°N,4.6669°E / 46.8758; 4.6669Koordenatuak: 46° 52′ 33″ N, 4° 40′ 01″ E / 46.8758°N,4.6669°E / 46.8758; 4.6669\nCheilly-lès-Maranges, Chamilly eta Dennevy\n137 (%50.7) 133 (%49.3)\nSaint-Gilles Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 316 biztanle zituen.\n2007an Saint-Gilles udalerrian erroldatutako biztanleak 316 ziren. Familiak 120 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 32 seme-alabarik gabeko familiak ziren, 48 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 168 etxebizitza zeuden, 122 familiaren etxebizitza nagusia ziren, 28 bigarren erresidentzia ziren eta 18 hutsik zeuden. 160 etxeak ziren eta 8 apartamentuak ziren. 122 etxebizitza nagusietatik 100 bere jabearen bizilekua ziren, 21 alokairuan okupaturik zeuden eta 1 doan lagata zegoen; 2 etxek bi gela zituzten, 20 etxek hiru zituzten, 39 etxek lau zituzten eta 62 etxek bost zituzten. 91 etxek euren parking plaza propioa zuten azpian. 46 etxetan ibilgailu bat zegoen eta 64 etxetan bat baino gehiago zituzten.\n2007an lan egiteko adina zuten pertsonak 188 ziren, horien artean 138 aktiboak ziren eta 50 inaktiboak ziren. 138 pertsona aktiboetatik 131 lanean zeuden (75 gizon eta 56 emakume) eta 7 langabezian zeuden (2 gizon eta 5 emakume). 50 pertsona inaktiboetatik 19 erretiraturik zeuden, 14 ikasten zeuden eta 17 "bestelako inaktibo" gisa sailkaturik zeuden.\n2009an Saint-Gilles udalerrian 124 unitate fiskal zeuden, 310 pertsonek osaturik. Pertsona bakoitzeko diru-sarrera fiskalaren mediana urteko 17.158,5 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 1 ostalaritza eta jatetxe enpresa zen eta 1 administrazio publikoko enpresa zen.\n2000. urtean Saint-Gilles udalerrian 6 nekazaritza-ustiategi zeuden.\nDennevy (1,7 km)\nChamilly (1,9 km)\nCheilly-lès-Maranges (2,1 km)\nChassey-le-Camp (2,6 km)\nSampigny-lès-Maranges (3,3 km)\nAluze (3,8 km)\nDezize-lès-Maranges (3,8 km)\nSaint-Léger-sur-Dheune (3,9 km)\nMultimedia: Saint-Gilles (Saône-et-Loire)\nBNF: 152733962 (data)


Hautsen Metalurgiari buruzko Kongresu Europarra - CEIT-IK4\nHautsen Metalurgiari buruzko Kongresu Europarra\nEPMA, Ceit-IK4 eta PMG Polmetasa erakundeek antolatua.\nLehendakariak inauguratuko du datorren urriaren 15ean BEC-en.\nKongresuko datak: Urriaren 14tik 18ra\nOrdutegia: 8:00 - 19:00\n• Francisco Castro, Ceit-IK4\n• Manel Pérez-Latre, PMG Polmetasa\n• Herbert Danninger, Vienako Unibertsitatea\nHautsen metalurgia, ingeniaritzako osagai aurreratuen fabrikaziorako teknologia da, prestazio altukoa, eta hainbat sektore ekonomikotan aplikatu daitekeena. Besteak beste, fabrikazio gehigarriaren bitartez piezak sortzea ahalbidetzen du. Pieza horiek orain arte ez zegoen fabrikatzerik inolako metodoren bitartez, edo, egin zitezkeenean, mekanizatu-lan gogorra eta kostu handikoa eskatzen zuen. Gaur egun sektore hauetara begira jarrita dago: automozioa, hegazkingintza eta erabilera askotako tresna-gintza. EuroPM2018 Kongresu Europarrean Hautsen Metalurgiari buruz eztabaidatutako gai-sorta zabalaren artean, besteak beste, honako alderdi hauei heldu zaie:\n• fabrikazio gehigarria,\n• hauts metalikoak atomizazio bidez lortzeko prozedurak,\n• kanpoko giroetarako bereziki sortu diren aleazio bereziak,\n• material gogor eta ultragogorrak,\n• beroan presio isostatikoa eginez lortzen diren tratamendu termikoak,\n• material, prozedura eta aplikazio berriak...\nCeit-IK4 eta PMG Polmetasa erakundeen gidaritzapean burutzen ari den Hautsen Metalurgiari buruzko Kongresu Europarra (EuroPM2018) pulbimetalurgiarekin lotutako 51 herrialdetako enpresetatik iritsi diren 800 pertsona baino gehiagoren topalekua izango da.\nIñigo Urkullu Lehendakariak inauguratuko duen Kongresu honekin Euskadi erreferente moduan kokatu nahi da hauts metalikoekin egindako ekoizpenean edo fabrikazioan, izan ere, Espainiar Estatua baita produktu pulbimetalurgikoetan Europako bigarren hornitzailea.\nKongresuan zehar Ceit-IK4 zentroak 14 aurkezpen tekniko burutuko ditu, honelako gaiak landuz, besteak beste: atomizazio bidez hauts metalikoak fabrikatzeko metodo aurreratuak, diamante-erreminta berezien garapena, aleazio eta fabrikazio-metodo berriak, wolframio karburozko (WC) tresnen sinterizatua, aplikazio nuklearretarako altzairu bereziak, etab.\nSektoreko enpresetako ordezkariak eta gaian adituak diren pertsonak izango dira bertan, eta, aurkezpen teknikoak nahiz erakustaldiak eginez, manufaktura-industriaren ikuspegi orokorra eskainiko dute, teknologia honek ematen dituen aukerei esker. Bertaratuek honelako gaiak jorratuko dituzte: fabrikazio gehigarriaren inguruko aurrerakadak, hauts metalikoetan oinarritutako material berriak, eta aipatu enpresentzako erronka eta aukera berriak eskaintzen dizkien aplikazio berrien garapena.


Azaroak 5 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Azaroak 5 Zodiac Scorpio is - Full Horoscope Personality\nAzaroak 5 Zodiac Scorpio is - Full Horoscope Personality\nAzaroaren 5eko zodiako zeinua Eskorpioa da.\nSinbolo astrologikoa: Eskorpioa . Burugogorkeriarekin, pasioarekin, misterioarekin eta sendotasunarekin lotzen da hori. Hau da sinboloa Eguzkia Eskorpioian dagoela urriaren 23tik azaroaren 21era bitartean jaiotako pertsonentzat.\nThe Eskorpioiaren konstelazioa + 40 ° eta -90 ° arteko latitude ikusgarriak eta Antares izar distiratsuena dituena, zodiako hamabi konstelazioetako bat da. Libra Mendebaldera eta Ekialdera Sagitariora arteko 497 gradu koadroko azaleran dago hedatuta.\nScorpio izena Latinezko Scorpion definitzen duen izena da, azaroaren 5eko zodiako zeinu gaztelaniaz Escorpion da eta frantsesez Scorpion.\nKontrako zeinua: Taurus. Garrantzitsua da hori, Eskorpioko eguzki ikurraren pean jaiotakoek nahi duten eta izan dezaketen Taurus bertakoen arduraz eta leialtasunaz islatzen delako.\nModalitatea: finkoa. Kalitate horrek iradokitzen du azaroaren 5ean jaiotakoen arreta bilatzeko izaera eta haien zintzotasuna eta bizitza gehienetan zain daudenak.\nAginte organoa: Pluton . Zeruko gorputz honek promesetan eta errealismoan eragiten duela esan ohi da. Emozioen ikuspegitik ere garrantzitsua da. Plutonen glifoa gurutze batez, zirkulu batez eta ilargierdi batez osatuta dago.\nElementua: Ura . Elementu honek suarekin elkartuta irakiten du, aireak lurruntzen du eta lurrarekin batera gauzak modelatzen ditu. Azaroaren 5eko zodiako zeinuaren azpian jaiotako ur seinaleak malguak, dotoreak eta asmatuak dira.\nZorioneko eguna: Asteartea . Marteren gobernupean, egun honek onarpena eta argitasuna sinbolizatzen du. Iradokitzailea da pazientziarik ez duten Eskorpioko bertakoentzat.\nZorioneko zenbakiak: 6, 9, 11, 15, 22.\nInformazio gehiago azaroaren 5eko Zodiac-en behean ▼\nLibra Man eta Virgo Woman epe luzeko bateragarritasuna\nzein da urriaren 14rako zodiako zeinua\nzer seinale da urtarrilak 20\nurtarrilaren 16rako zodiako zeinua\naries emakumeak eta virgo gizona\nMetal txakurraren 1970. urtea


Benta Berriko 510 familia, Blackstone funts putrearen aurka : Irutxuloko Hitza\nAlokairu plataformak ‘Gure auzoa salba dezagun!’ izeneko bideoa argitaratu du, Benta Berriko 510 familiak euren etxebizitza eskubidea defendatzeko egiten ari diren borroka islatzeko.\nBideoan azaltzen dutenez, 1994an, Eusko Jaurlaritzak, lur eremuaren jabetza Benta Berri izeneko aldi baterako enpresa-elkarteari (ABEE) eman zion, hor babes ofizialeko 540 etxebizitza eraiki zitzan. 2018an, ordea, etxebizitza horiek Blackstone izeneko funts putrearen eskuetara pasa ziren, eta, geroztik, familia hauen etorkizuna ezbaian dago. Izan ere, 2028an, babes ofizialeko etxebizitzen kontzesioa iraungi egingo da, eta hor bizi diren pertsonak kaleratze arriskuan utziz. Horregatik, familientzat irtenbide bat topatze aldera, bitartekotza bat egin dezala eskatu dio Alokairuk Eusko Jaurlaritzari.


Segregaziotik bazterkeriara | Iritzia | Berria\nJuana López de Munaín eta Resu Abasolo - Hezkuntza ikuskariak\nIldo honetan, herri anitzetan adierazgarriak dira tokien izenak: Juderia kalea, etorkinen plaza edo kanpotik lanera etorritakoen auzoa, adibidez. Azkenean horrek bazterkeriarantz eraman gaitu, eta ondorioz, kolektibo desberdinen arteko harremana bukatu egin da gizarte hierarkizatua eraikiz, batzuk besteen gainetik jarrita.\nOraindik ere, gizartean, heziketan bertan adibidez, baztertutako ikastetxeak daude eta berdinak berdinekin biltzen dira: pobreak pobreekin, aberatsak aberatsekin edo neskak neskekin eta mutilak mutilekin, argumentu berberak erabiliz.\nSegregazioa erakunde guztietan aztergai bihurtu da. Aztergai zentrala, gainera. Islarik nabarmenena eskoletan eta herrietako elkarbizitzan ikusten dugu, baina eztabaida eta hausnarketa herrira zabaltzen hasten ari da, adibidez, Zubiak Eraikiz elkartearen ekinbide legegilea.\nBaina nagusiki agintari desberdinen ahotan dabil gaia: Eskolatze Batzordeetan edo udal batzuetan, esaterako. Zeintzuk dira, bada, hain berria ez den fenomeno honen zergatiak? Behingoz konturatu gara benetako arazoa dela? Lotsak gizartearen aurrean itxura gordetzera bultzatzen ditu agintariak? Kronifikatuta dagoen pobrezia iraultza bihurtzeko arriskua hurbiltzen ari da? Edo benetan, biztanleriaren zati bat sentsibilizatzen ari da arazo honetaz?\nGure herrietan, eta gaur egun, jabetu gaitezen segregazio edo bazterketa egoera desberdinak daudela. Batzuk aipatuko ditugu:\nArrazakeria. Esaterako, etxebizitzak alokatzerakoan guk baino zailtasun gehiago dituzte jatorri arabiarra edo marokoarra dutenek (Immigrazioaren Euskal Behatokia 2018).\nAporofobia (jende txiroa mespretxatu, arbuiatu eta baztertzera daraman aurreiritzia). Adibide bat jartzearren, maila sozioekonomiko baxukoek ikastetxea aukeratzean eskola publikoa aukeratzen dute gehienek, kontzertatuen ordez. Giltzarria den kuotak jartzen baitu muga (BERRIA 2018-11-11). Derrigorrezko heziketa dohainik izango balitz, legeak esaten duen bezala, ikastetxe guztietan haur guztiak eta ikastetxe guztiak otzara berean egongo lirateke eta mapa eskolarrak jatorrizko zentzua hartuko luke.\nGenero berdintasunik eza. Urratsak egiten ari direla badirudi ere, maiz aurkitzen ditugu adibide mingarriak, ez delako onartzen kolektibo guztiek eskubide berak dituztela: 20 urteren ostean, Irun eta Hondarribiko eskandaluak jarraitu egiten du eta ezin dute adostu guztiek parte hartuko duten alardea, guraso bakarreko familiak edo sexu bereko bikoteek edo trans-ek besteek baino traba gehiago dituzte ohiko eginkizunetan.\nAzken garaietako erakundeetako aldarrikapen ofizial guztiek jasotzen dituzte segregazioaren aurkako eta gizarte inklusiboaren aldeko neurriak eta hitzak. Horixe, hitzak. Hitzen aldaketa bai eman da, baina benetakoak balira ez lukete jarraituko urbi et orbi berdinak aldarrikatzen. Legeak ez dira ailegatzen azkeneko praktikak erregulatzeraino eta dirua oraingo beharrei erantzuten ez dieten irizpideekin joaten da. Agintarien hitzez betetako proiektu eta legeek eguneroko bizitzan islarik ez dutenean edo hitzez esaten eta onartzen dutena koherentea ez denean maiz bizitza pertsonalean hartzen dituzten erabakiekin, bi aukera ditugu. Bata, etengabe kexatu eta kulpa bota geuk hautatutako agintariei, eta bestea, gizartea hobetzeko estrategietan inplikazio arduratsuagoa izan.\nJakin badakigu badaudela eredu berriak, jendea, eskolak eta kolektibo sentsibilizatuagoak eta proiektu garatuagoak tamalez asko zabaltzen ez direnak. Badaukagu zorionez zenbait adibide positibo herrietan, esate baterako, herriko eskolan tokiko euskalkia ikasi eta erabiltzeraino iristen diren etorkinak edo alarde bakarra eta mistoa adostu duen herria. Egin dezagun ahalegina honelako ereduak biderkatzeko.\nAzken finean, legebiltzarra, diputazioa, udala eta eskola, adibidez, berauek kudeatzen dituzten pertsonek duten gaitasunaren araberakoak izango dira, egungo egoera gaurko agintarien sentsibilizazio eta koherentziaren heinekoa den bezalaxe. Eta honek asko esaten du gure gizartean hartutako erabakiez, 15 urtean hartutakoek bitan banatutako gizartea eraiki dute. Beraz, norbere heziketan oinarrizko balioak: sentsibilizazioa, gizartearekiko erantzukizuna, justizia, errespetua, erabakiekiko koherentzia eta berdintasuna norainokoak izan diren da gakoa. Egon gaitezen argi, ezaugarri horiek praktika pertsonalak eta kolektiboak kudeatzeko moduak erakusten dituztelako, eta ez esandako hitzek.\nHauteskundeei begira jarrita gauden une honetan, zerrendak osatzerakoan pentsatzen dugu aipatutako irizpideak kontuan hartzea merezi duela guztion arteko benetako bizikidetzak gorroto kulturari irabaziko badio.


Ksl 2013-14 azken emaitza - Revista 3sesenta Surf\nKsl 2013-14 azken emaitza\nDebako zurrunbilo taldea nagusitu da eztabaida falta izan ez den ksl2013-14 ekitaldian\nKiniela guztiek Getxoko taldeari ematen zieten garaile, jardunaldi bikoitza zuten aurretik eta hasiera batean bietako saio bat irabaztearekin nahiko zuten. Hala ere, Debakoak kexu ziren lehenengo ordutik, sailkapen gaizki zela eta, izan ere, aurreko jardunaldiko emaitzan galtzaile bezala agertzen ziren Getxotarren aurka, irabazle suertatu zirenean. Zuzenketak lehia asko estutu zuen, garaipena Zurrunbilo, Getxo eta Urola Kostrakoen artera zabalduz.\nBerdinketa hirukoitza eta ikusi gabeko olatuak:\nGauzak honela, lehenengo lehiatu zen Deba eta Getxokoen artekoa saioa estu bukatu zen, hasiera batetan GST taldeari emanez irabazletzat. Bigarren saioan, UK taldeko bost lagunak saio bikaina burutu eta erraz gainditu zituzten GSTko lehiakideak. Gauzak honela, berdinketa hirukoitza gertatuko zela zirudien. Baina Zurrunbilokoek ez zuten asko iraun ikusi gabeko olatuak epaitu zirela esaten. Eta horrela izan zen, epaileek ikusi gabeko hainbat olatu epaitu zituzten eta hauen puntuaketak doituta, Zurrunbilo talderi ematen zien lehenengo saioko garailetzat, ligako garaipena beraiek eskuratuz.\nUrola Kostrakoen etsipena, jokatutako saio guztiak irabazi ondoren, ezin izan zuten ligako saria eskuratu, jardunaldi bikoitzera kale eginagatik. Getxotarrak ere triste agertu ziren, bideratuta zuten ligako azken lau saioak galduta, liga azken unean ihesten zitzaiela ikusita.\nAurtengoan, Mendexa-Lekeitioko Artzabal taldearentzat izan zen antolakuntza saria, antolatutako hamaiketako bikainak direla eta. Taldeak ados azaldu ziren sari hau beraiei ematearekin, uretan hain ondo ibili ez arren uretatik kanpoko talde onena zirela iritzita.\nAniztasun sariari dagokionez, hau Zurrunbilokoentzat izan zen, saio guztietan hiru kategoriak osatuta, beraiek izan baitira aurtengo edizioan partehartze anitzena izan duten taldea.\nJardunaldi amaieran, talde guztietako lehiakideak bazkari eder batekin eman zioten agurra 2013-14ko ekitaldiari. Bazkarian giro aparta izan zen talde desberdinetako kideen artean, hurrengo urterako ligarako zain geldituz.\nArtículo anteriorAlpargatas Reef\nArtículo siguienteLitoral Norte de Sao Paulo Brasil x Mauricio Zina


kritiken hemeroteka » Iraganetik etorkizunaz\n« Gaueko zaintzailea | Izurrite moralaren zirujaua »\nKazetari amerikar baten egunaldia 2889an / Jules Verne (Alberto Barandiaran) / Denonartean, 2016\nIraganetik etorkizunaz Iraitz Urkulo / Berria, 2016-05-01\nZientzia fikzioaren jarraitzaileok zorioneko gaude: Denonartean argitaletxe nafarrak Kazetari amerikar baten egunaldia 2889an narrazioa argitaratu du, Alberto Barandiaranek euskaratua eta Iker Serranoren orrialde osoko ilustrazio koloretsuekin. Kontakizuna Jules Verneri egokitu ohi zaion arren, badira haren egiletza zalantzan jartzeko arrazoiak. Dirudienez, istorioaren bertsio originala ingelesez argitaratu zen, New Yorkeko The Forum egunkarian, 1889an. Azken urteotan ikerlariek jatorrizko testu hura egiatan Michel Vernek idatzi zuela pentsatzeko dokumentazioa aurkitu dute, Jules aitaren aholkua eta oniritzia jaso zituelako frogak ere badiren arren. 1891n Petit Journal egunkariaren gehigarrian agertu zen, frantsesez eta aldaketa nabarmen ugarirekin. Hori da Jules Verneri egokitutako bertsioa —gerora idazlearen hainbat antologiatan zabaldu zena— eta euskarazko itzulpenerako erabilitakoa.\nLan honetan, Jules Vernek bere intuizio harrigarria erakusten digu, beste behin; baina, oraingoan, egungo bizimodua irudikatu beharrean, iraganetik guri ere urrun xamar geratzen zaigun XXIX. mendeko etorkizunaz mintzo zaigu. Egunkari amerikar garrantzitsuenaren zuzendariaren lanegun oso bat kontatzen du: 2889ko uztailaren 25a, hain zuzen, esnatzen denetik oheratu aurreko unera arte. Kasu partikular horretatik abiatzen da garai urrun hartarako iragarritako aurrerapen zientifiko eta teknologikoen errepasoa egiteko: aeroautoak eta ozeanoa orduko 1.500 km-ko abiaduran zeharkatzeko aukera eskaintzen duten hodi pneumatikoak, hizketakidearen ahotsa eta irudia aldi berean igortzen duten telefonoa eta telefotoa, ezin konta ahala aplikazio dituzten energia ezberdinen metatzaile eta hura nahieran eraldatzeko transformadore berriak… edota, inprimatu beharrean, kabina fonografikoen bitartez mintzatu egiten diren egunkariak. Verneren irudimenak mugarik ez balu bezala, asmakuntza horietako askoren aipamen soilarekin konformatu ez, eta, are urrunago joz, haien aplikazioen inguruko nondik norakoak azaltzen ditu. Aurrerapenen erabilera praktikoaren berri emateko interes berezia antzematen zaio.\nArgumentu benetan sinplea badirudi ere, ez da horregatik xaloa; izan ere, testua busti duen ironia aintzat harturik, istorioaren interpretazio gaiztoa egin daiteke. Esate baterako, oso modu agerikoan aurkezten da komunikabideen botere erabatekoa. Earth Herald-en eragina hain handia da, munduko agintari guztiek jotzen baitute protagonistarengana aholku eta, batez ere, mesede eske. Gizarte-klaseen arteko alde itzela iradokitzen da, kapitalaren araberako ordenak ezarria. Aurrerapen eta ongizatearekin batera, horien ondorio saihetsezina balitz bezala, gizakien arteko harremanak hotzak, emoziorik edo sentimendurik gabekoak diren mundu bat irudikatzen da. Tamalez, Jules Verneren lanak irakurtzean ohikoa den bezala, halako gizarte bat ez zaigu hain arrotza egiten. Horixe da autoreak narrazio labur honekin edozein adinetako zientzia fikzioaren maitaleoi proposatzen diguna: kritika sozialaz salbu ez dagoen 2889ko etorkizunera bidaia zoragarria, fantasiaz beterikoa… ala ez hainbeste, nork daki?


Ostalaritzari laguntzeko bonuen kanpaina berria abiaraziko du Bilbok - Deia\ndeia.eus | bilbao 27.09.2021 | 16:01\nBonuen kanpainaren bigarren edizioaren aurkezpena. Bilboko Udala\nBonuen kanpainaren bigarren edizioaren aurkezpena.\nKoronabirusaren pandemiak ostalaritzaren sektorean eragindako kalte ekonomikoei aurre egiteko martxan jarritako bonuen kanpainak izandako arrakasta kontuan izanda, Bilboko Udalak ekimen horren bigarren edizioa jarriko du martxan. Hala, datorren asteazkenean, hilak 29, arratsaldeko 16:00etatik aurrera, kanpainaren webgune ofizialean erosi ahal izango dira bonuak.\nGaur bertan egindako prentsaurrekoan aurkeztu dute programa berria Bilboko Udaleko Garapen Ekonomiko, Merkataritza eta Enplegu Saileko zinegotziak, Xabier Ochandiano, eta Bilbao Ekintzako zuzendari nagusiak, Javier Garcinuño. Sektoreko ordezkariak ere izan dira ekitaldian, besteak beste, Bizkaia Ostalaritza Elkarteko Gerentea, Héctor Sánchez.\nZinegotziak azaldu duenaren arabera, guztira 124.026 bonu aktibatuko dira —aurrekoan 110.000 izan ziren—, eta udalak 1 milioiko aurrekontua baliatuko du, 3,4 milioi euroko negozio-eragina sortzeko asmoz.\nOraingoan ere bonuen balioa bi motatakoa izango da: 10 eta 20 eurokoa. Zenbatekoaren erdia udalak ordainduko du eta beste erdia bezeroak:\n10 euroko BONUA: 5 € udalak ordainduko ditu / 5 € bezeroak (57.243 bonu).\n20 euroko BONUA: 10 € udalak ordainduko ditu / 10 € bezeroak (66.783 bonu).\nHelburu nagusia da pandemiak gogor jotako sektore honetako profesionalei laguntzea. Gogoratuko duzuenez, laguntza hauek 2021eko Bilbao Aurrera Planaren baitan jasotako neurrien parte dira, zeina udalean ordezkaritza duten talde politikoekin batera adostu baitzen, eta jarraipena ematen diote aurreko ekitaldian martxan jarritako neurriei.\nBonu-programa hau Bilbao Aurrera Planaren baitan jasotako ekintza berritzaileenetako bat da, zeina 2020az geroztik aktibatu baita merkataritza, kultura eta ostalaritza/jatetxeetako enpresa-munduari laguntzeko. Berriki, turismoaren sektoreari zuzendutako bonu-programa ere abiatu da, Bizkaiko Foru Aldundiaren laguntzarekin.\nOstalaritzari dagokionez, zinegotziak zehaztutakoaren arabera, lehen aldia izan da establezimendu-mota horietan bonuak erabiltzen direna: "esperientzia arrakastatsua izan da, aktibatu ditugun zuzeneko laguntzak osatu dituena. Horrek beste edizio bat antolatzera bultzatu gaitu, negozio horietatik bizi diren familiei laguntzeko, gure hiriaren parte oso garrantzitsua baitira".\nBonu horiei kultura eta turismoko bonuak batuko zaizkie datozen hilabeteotan. Zinegotziak azpimarratu du asmoa honako hau dela: "hiribilduko ekonomia fronte guztietatik berraktibatzea".\nOSTALARITZA-KANPAINAREN DATU NAGUSIAK\nArestian adierazi bezala, asteazken honetan jarriko dira bonuak salgai, www.bonobilbao.eus webgunean, arratsaldeko 16:00etatik aurrera, eta egun horretatik aurrera erabili ahalko dira bonuak establezimenduetan. Bonuak erosi eta erabiltzeko epea aurtengo abenduaren 5an amaituko da (edo bonuak amaitzen direnean).\nHonako hauek dira bonuak eskuratzeko baldintzak: adinez nagusia izatea, egoiliarra edo bisitaria izatea, eta erosteko unean NANa edo AIZa erakustea. Era berean, bonuen zati bat 65 urtetik gorakoentzat gordeko da, teknologiak erabiltzeko zailtasunak izan ditzaketelako. Kasu honetan, ordainketa-sistema desberdin bat baliatuko da: establezimenduan bertan ordainduko da bonua, kontsumizioa ordaintzerako orduan, kreditu-txartelarekin edo eskudirutan.\nKanpaina hau izenduna da, herritarrek establezimendua aukeratu beharko dute webgunean bonua erosten dutenean, baina, hala ere, beren-beregi banatuko dira barrutien artean, hiri osoan kontsumitzen direla bermatzeko. Era berean, bateragarriak eta metagarriak dira beste administrazioren batek abian jartzen duen beste edozein motatako bonuekin.\nPertsona bakoitzak guztira 5 bonu eskuratu ahal izango ditu (NAN bakoitzeko) eta tiket bakoitzeko 4 bonu erabili ahal izango dira. Tiketaren zenbatekoak bonuen zenbatekoaren berdina edo handiagoa izan behar du, kontsumizio bakoitzean oso-osorik agortzeko modukoa.\nBestalde, atxikitako establezimenduetan trukatzeko, bonua establezimenduetan aurkeztu beharko da paperean edo, bestela, QRa erakutsiz.\n583 OSTALARITZA-ESTABLEZIMENDU ATXIKI DIRA\nKanpainarekin bat egiteko epea irailaren 22an amaitu zan, eta 583 establezimendu atxiki dira.\nEstablezimendu bakoitzeko muga 5.000 eurokoa izango da. Horietatik 1.000 euro 65 urtetik gorako pertsonei zuzendutako bonuak erabiltzeko izango dira.\nLaguntzak azkar iritsi daitezen, ostalariak bonu bakoitzaren % 50 jasoko du, hau da, udalak ordaindutako zenbatekoa, eta gainerako % 50a bonua erabiltzerako orduan.\nBigaren kanpaina honetan, ondokoek parte hartuko dute: jatetxeak, kafetegiak eta tabernak janariarekin eta janaririk gabe, txokolategiak, izozki-dendak, hortxata-dendak, dantzalekuak eta diskotekak.\nBilbao busca su 'look' del verano.


Bertso Egunean murgilduko gaitu Hitzetik Hortzerak — Bertsozale Elkartea\nBada denbora pixka bat urteko lehen hilean bertsozaleak Bertso Eguna ospatzen hasi zirenetik. Aurtengoa, 50.ena, Barañainen ospatu da. Hasieran Bertsolari Eguna zena, Bertso Egun bilakatu zen 1995ean eta, urte luzez Donostian kokatu izan den arren, iaztik formatu ibiltaria hartu du. Bertso eskolak omendu dituzte oraingoan; urtean, ehundaka bertso saioa egiten dira Euskal Herrian eta horietako asko bertso eskolek antolatzen dituzte. Bertso Egunean murgilduko gaitu Hitzetik Hortzerak.\nBertso poteoa eta jaialdiko bertsoaldiak\nSormenez gainezka egin zuen Barañainek. Goizean Enkarguz emanaldia eskaini zuten Andoni Egañak, Xabi Zabalak eta Alberto de Abajok. Ondoren, bertso poteoan kantuan jardun zuten hamabi bertsolarik, jarraian bazkaria egin, eta arratsaldean jaialdia izan zen. Guztiak ekarriko ditugu igandeko programara.\nHamabi bertsolari aritu ziren eguerdian Barañaingo kaleetan zehar kantuan. Belaunaldi ezberdinei bertso eskolarako deia egiten ikusiko ditugu Aitor Servier, Andoni Egaña eta Sarai Robles; “erratza” gaitzat hartuta saioa egingo dute Eli Pagola, Unai Iturriaga eta Xabi Igoa bertsolariek. 19:00etan hasi zen Barañaingo auditorioan bertso jaialdia eta ale onenak ekarriko ditugu igandeko programara. Oholtzara igo ziren Beñat Gaztelumendi, Julio Soto, Maddalen Arzallus, Maialen Lujanbio eta Xabat Galletebeitia. Aurkezle eta gai jartzaile lanak Edurne Azkaratek egin zituen.\nHori dena igandean, 15:00etan, Euskal Telebistako lehen katean; eta zuzenean ikusi ezin duenak Internetez ere izango du aukera, EITB Nahieran gunean.\nBertso Eguneko bazkarian, galderak eginez aritu zen Eider.


Inoiz ez al duzu pentsatu ez dela\nholan izan behar?\nInork ez duela inor zapaltzeko\nAnek ezin du\nbizi nahi du.\nHistoria klasetan ez ditu\nlankideen artean dauka\nEta Ane ezin da\neutsi nahi dio.\nParadisuan ez gaude,\nez al gara egongo inoiz?\nHau bizimodu kaxkarra,\nhor konpon ta aurreja jo!\nloak Ane hartu zuen,\neta orain burua hautsirik\nberriz lanera joan behar.\nInork ez al ditu izango\nala irentsi behar ditugu


Bihartik aurrera (larunbata, hilak 28), Bizkaibusek zerbitzu gehiago jarriko ditu Bizkaiko osasun-zentro batzuetara joateko - Área de prensa - Bizkaia.eus\n2020(e)ko martxoaren 27(a) 19:02\nGuztira, 12 lineatan gehituko dira zerbitzuak osasun arloko langileen mugikortasunari erantzuteko.\nOsasun arloko langileek hainbat eskaera egin dituzte lan-zentroetarako sarrera- eta irteera-orduak eta txanda aldatzeko ordutegiak direla-eta; bada, eskaera horiei erantzuteko, Bizkaibusek, bihartik aurrera (larunbata, hilak 28), linea batzuen maiztasunak areagotuko ditu Bizkaiko herri batzuetatik zenbait osasun-zentrotara joateko, esaterako, Gurutzetako ospitalera, San Eloy ospitalera edo Galdakaoko ospitalera.\nZehatzago, 12 lineatan jarriko dira zerbitzu gehiago osasun-arloko profesionalen mugikortasuna bermatzeko, kolektibo horren eginkizuna funtsezkoa baita gaur egungo alerta sanitarioan.\nAdibidez, A0654 BALMASEDA - Gurutzeta/Cruces linean, ospitaletik itzultzeko beste irteera-ordu bat gehitzen da 15:20an; A3522 MUNGIA -DERIO - Gurutzeta/Cruces linean, berriz, beste bi irteera-ordu gehitzen dira Mungiatik eta Gurutzetatik, 14:20an eta 15:15ean, hurrenez hurren.\nEdonola ere, ordutegi eta maiztasun berriak www.bizkaia.eus/bizkaibus web orrian kontsulta daitezke dagoeneko.\nEra berean, edozein zalantza edo argibidetarako, 946 125 555 doako informazio-telefonoa edo Bizkaibusen Facebook eta Twitter-eko profil ofizialak erabil daitezke.


Ternua etxearen jaka txanoduna. Shellstretch ehun bielastikoz egina dago, bere forma mantenduta gorputzera hobeto egokitzeko. Hezetasuna berehala xurgatzeko diseinatuta dago, uraren kontrako PFCrik gabeko tratamendua du eta. Aurrez eratutako mahukak. Txanoa azpildura elastikoz azpilduta dago. Goma elastikoa, eskumutur eta barrenetan. 2 patrika kremaileradun, eskuetarako.\nJaka txanoduna, Shellstretch ehunez egina. Oso arina, elastikoa eta transpiragarria. Ehunak uraren kontrako PFCrik gabeko tratamendua du. 2 patrika kremaileradun eskuetarako. Aurrez eratutako mahukak. Txanoa, azpildura elastikoz azpildua. Goma elastikoa eskumutur eta barrenetan.


Tiroketa Kasedan (Nafarroa): Hiru atxilotuak, ostiralean epailearen aurrera\nKasedako tiroketagatik atxilotutakoak ostiralean igaroko dira epailearen aurretik\nAzken eguneratzea: 2018/09/19 14:02 (UTC+2)\n53 urteko gizon bat eta haren bi semeak atxilotu dituzte, tiroketa batean hiru pertsona hil izana egotzita. Autoan ihes egin zuten bertatik, baina San Martin Unx parean atzeman zituzten.\nDibortzio bat, Kasedako tiroketaren atzean\nAtsekabe handia Kasedan, hiru hilketen ondorioz\nAtzo Kasedan izandako tiroketarekin lotura dutelakoan atxilotutako hiru pertsonak ostiralean igaroko dira, segur aski, epailearen aurretik, iturri judizialek jakinarazi dutenez. Hiru pertsona hil zituzten tiroz, bi familiaren arteko liskar batean. Hildakoak aita-semeak dira, 50, 29 eta 17 urtekoak.\nHasiera batean, auto batean ihes egin zuten tiroketa izan zen tokitik, baina Foruzaingoak San Martin Unx parean atzeman eta atxilotu zituen gero. Atxilotuak 53 urteko gizon bat eta haren bi semeak dira, Estellerrikoak guztiak.\nIkertutako gertaerak atzo arratsaldean gertatu ziren, egun argiz. Nafarroako larrialdi zerbitzuek 18:53an jaso zuten abisua, Kasedako kale batean tiroak entzun zirela eta hiru lagun lurrean botata zeudela ohartaraziz.\nNafarroako Foruzaingoa eta Guardia Zibilak ikerketa abiatu dute gertaturikoa argitzeko, eta Agoizko 2. Instrukzio Epaitegiak darama kasua.\nKasedako hilketen atzean dibortzio bat dago, Nafarroako Foruzaingoak baieztatu duenez. "Bi familiaren arteko liskarra eragin zuen arrazoia senar-emazte batzuen banaketa da", adierazi du Nafarroako Foruzaingoko bozeramaileak, eta ikerketa "pixkanaka-pixkanaka" eta berme legal guztiekin egiten ari dira.\nKasedako Udalak hiru eguneko dolua ezarri du\nKasedako Udalak hiru eguneko dolua ezarri du, eta xingola beltzak jarri ditu banderetan. Halaber, Udalak elkartasuna adierazi dio familiari, eta senideei behar duten guztian laguntzen ari zaiela azaldu du.\nBestalde, Udalak eskerrak eman dizkie biktimen senideei, gertaeren osteko orduetan erakutsi duten jarreragatik.\nZangozan omenaldia egin diote Kasedan hildako ikasle ohiari\nZangozan, Sierra de Leyre Bigarren Hezkuntzako Institutuan, omenaldi pribatua egin zioten atzo Kasedako tiroketan hil zen adin txikikoari. Izan ere, hezkuntza zentro horretako ikaslea izan zen aurreko ikasturtera arte. Sergio Larrion zuzendariak azaldu duenez, ikasle, irakasle eta gurasoak institutuko patioan elkartu ziren, eta minutu bateko isilunea egin ostean, esaldi batzuk irakurri zituzten.


Elikagaiek eragindako alergia | Consumer\narabera: Astelehena, 2002ko ekainaren 03a\n2002ko maiatzaren 30ean hedabideek zorigaiztoko amaiera baten berri eman zuten: hamaika urteko haur bat hil egin zen, ustez, elikadura-alergia baten ondorioz. Txangoan zerbitzatutako tortilla ogitartekoa izan zitekeen gertaeraren "erruduna", eta mokadu bat nahikoa izan zen okerrenerako. Gazteenak alergia zion arrautzari.\nGaia, berriki, ikerketa judizialaren pean dago. Eragile eragilea zehazteko lehen izapide gisa, hainbat proba eta egiaztapen egin behar dira, besteak beste, ezinbesteko autopsia. Heriotzaren arrazoiak zehaztu ondoren, eta benetan alergia-jatorria egiaztatzen bada, erantzukizuna tortilla-ogitarteko “inuzente” horretatik haratago hedatu behar den galde daiteke.\nFamiliak, hasiera batean, eta hedabideek jaso dutenez, adierazi du irakasleek bazekitela adingabea arrautzari alergia ziola. Ikastetxeak, bestalde, komunikatu batean adierazi du irakasleek bazekitela haurra alergikoa zela eta “horregatik ematen ziotela beste janari bat”, Antena 3 tv-ri azaldu zioten moduan.\nHorrela deskribatu dugu gertaera, eta kausa alergiko bati buruzko susmoak berresten badira, badirudi saihestu ahal izan zela adingabeak jasandako arrisku alergikoa prebenitzeko neurriak muturreraino eraman izan balira. Gaiaren larritasuna dela eta, azterketa juridiko batean sar gaitezke, nahiz eta laburra eta probabilitatezkoa izan (datu falta eta ezagutza handiagoa), erantzukizunaren funtsezko alderdiari buruzko oharrak ematen baititu.\nHildakoaren ondorengo zalantzak\nhonetara iritsita, hainbat galdera egin daitezke: nork erantzun behar duen gertaera horrengatik eta zein gradutan. Gai zehatzaren berri zehatzagoa izan gabe, pentsa dezakegu haurrekin zihoazen irakasleek ezagutzen zutela kaltetutako adingabearen alergia, hurbilekoek behintzat: tutoreek.\nAdingabeak 11 urte zituen, eta, adina eta garapen-fasea kontuan hartuta, pentsatu behar dugu oso gutxi ezagutzen zituela haren arazoak eta haren irismena (familiak eta hura tratatzen duen medikuak jasotako informazioa eta prestakuntza), eta arrautza duen edozein elikagai baztertu behar duela.\nBadirudi irakasleek berek\nbanatu zutela janaria. Ez dakigu prentsa-oharraren kontaketari buruz, baina eskola-zuzendaritzako edo irakasleen norbaitek (adingabeari eragiten zion egoera ezagutzen duen ala ez) zehaztu behar izan zuen eskola-menu jakin batzuk egin zirela, edo, bestela, janari-enpresaren esku utzi zuen menuaren osaera. Agian, erakunde horrek berak ere ez zekien eragindako adingabearen alergia.\nhurbilketa batean, eta aurreko premisak egiazkotzat onartuz (ez dute zertan errealitatera egokitu), badirudi adingabearen osasuna zaintzeko eta jasotzen zituen elikagaiak arrautzatik salbuetsita egongo zirela bermatzeko betebeharra, txangoan, irakasleei zegokiela (betiere, haurraren gurasoek edo ikastetxeko zuzendaritzak adingabearen egoera berezirako behar bezala informatu badituzte) eta\nGure auzitegiek diotena\nGure sistema juridiko modernoan, eta erantzukizun zibilari dagokionez, printzipio hau finkatu da: edozein dela ere, legez kontrakoa, beste pertsona bati kalte egiten diona eta oinazea edo errua eragiten duena. Nahita edo axolagabekeriaz egindako beste bati kalte egiten dion gizakiaren ez-zilegitasun oro betebehar_iturria da.\nEpaitu beharreko jokabideak hainbat baldintza bete behar ditu: agentearen ekintza edo omisioa; erruz jokatu duelako egotzi ahal izatea jokabidea; kalte egiazkoa, erreala eta dagoeneko gertatua, ekonomikoki ebaluatzeko modukoa; eta ekintzaren eta eragindako emaitzaren arteko kausazko erlazio egokia. Baldintza horiek gorabehera, epaimahaiak erabaki beharko du portaera aurreikus daitekeen ala ez, kasu zehatzaren inguruabarrei dagokienez gizakiak izan ohi duen jarduera kontuan hartuta: hau da, emaitza kaltegarria gerta daitekeen ala ez.\nAuzitegi Gorenaren jurisprudentziaren\nbilakaerak eta araua gizarte-errealitatera egokitzeak eskatzen dute arrisku-egoera bat sortzen duen pertsona orok, erantzukizunetik salbuesteko, erakutsi behar duela eskatzen zaion arretaz jokatu duela, lekuaren eta denboraren inguruabarrak eta sortutako arriskua kontuan hartuta.\nZalantzarik gabe, ikasle guztientzat edo horietako batzuentzat tortilla-ogitartekoak eduki behar dira, ziur asko ez zeudenean horrelako ogitartekoak, eta gerta zitekeenean ikasleak probatzen bazuen ondorio larriak sor zitzakeela, ekintza axolagabetzat har liteke.\nSegur aski, irakasleak edo txangoko arduradunak alergiaren arriskua “kontrolatuta” zutela uste zuen ikasleak, eta horrek segurtasun handiagoa ekarri zion haurrari; izan ere, ez zuen pentsatu jateko eskaintzen zitzaiona “tortilla-ogitartekoa” zenik. Osagai alergikoaren aurkako alertak ez zeuden jarrita. Zaintzaileek arriskua zaindu eta kontrolatzeko duten betebeharra ere ez. Ezin izango litzaioke adingabeari erantzukizunik egotzi erruak batera agertzearen bidez: haren adinak eta jarritako konfiantza-mailak baztertu egiten dute.\nKasu honetan, eta horren ondorio larria izanik, aukera dago jurisdikzio penalak egitateak jazartzeko, delituagatik edo zuhurtziagabekeriagatik egindako hilketa faltagatik.\nErantzukizun kriminalak, nahiz eta hutsegite soila izan —zuhurtziagabekeria arina delako—, ezinbestekoa du erru bat egotea, eta, nahiz eta gutxienekoa izan, Kode Zibilean oro har zehatutakoa baino garrantzi handiagoa eta kalitate desberdinekoa izan behar du, erruduntasunaren printzipioak hala eskatzen baitu. Zuhurtziagabekeriak ekintza edo omisio borondatezkoa eskatzen du, ez maltzurra; zaindu beharra haustea; aurreikus daitekeen eta saihets daitekeen arriskua sortzea; eta jokabide axolagabe horren ondorio kaltegarria -kausalitate-erlazio egokia-.\nEra berean, giza aurreikuspen-ahalmenari eta -ahalmenari eragiten dion elementu psikologiko batek ere parte hartu behar du, eta gertaera kaltegarria ezagutu eta saihesteko aukera ematen du, bai eta zainketa-eginbeharra hausteak eragindako araudia ere. Arau hori, gainera, isilbidez onartutako eta gizarte-jardueraren ohiko eta zuhurreko esperientzia orokor jakintsuaren arauan ere egon daiteke.\nAzkenik, zuhurtziagabekeria larria (delitua) eta arina (hutsegitea) bereizteko, kontuan hartu behar dira aurreikuspen-ahalmenaren maila (“jakin ahal izatea”) eta zainketa-betebeharraren urratze-maila (“saihestu beharra”). Horregatik, horren gainean iritzia eman eta zigorrak mailakatzeko, ezinbestekoa da kasu bakoitzean gertatzen diren inguruabarrak kontuan hartzea. Eginkizun hori, hala badagokio, epaimahaiei dagokie, eta horiek aztertu beharko dituzte txangoaren, janaria prestatzearen eta, hala badagokio, hirugarren pertsonen arduradun bakoitzaren jokaerak eta eginkizunak, jokabide edo informazio desegokiak edo zoritxarrekoak eragin badituzte.\naukera egongo da arriskuaz dakitenaren eta bermatzaileak adingabearekiko duen posizioaren arabera. Ikastetxeko zuzendaritzako kide izatea ez da titulu nahikoa kriminalki erantzuteko, jarrera axolagabeak ikaslearen osasuna kontrolatu eta zaindu ez izanaren ondorioz egotzi ahal izan zaizkion egitateekin zerikusia izan duten pertsona jakin batzuenak baitira.\nbeharko da ea ikasleak zaintzeko betebeharraz arduratzen diren subjektuetako baten portaera zentsuragarria den ikuspuntu penaletik, edo dena zabarkeria-kate baten ondorio izan den. Elkargoari lotutako edozein pertsona kondenatzeak berarekin ekar lezake erantzukizun zibil subsidiarioa aitortzea.\narrautzarekiko alergia elikadura-alergia epaiak epaimahaiak jurisprudencia tribunal supremo-eu muerte-eu


'8 apellidos vascos' ikusteko takilak 17:00etan irekiko dituzte domekan eta 18:30ean astelehenean - Debagoiena - Goiena.eus\n'8 apellidos vascos' ikusteko takilak 17:00etan irekiko dituzte domekan eta 18:30ean astelehenean\nEneko Azkarate 2014-03-22 11:08\nKarra Elejalde eta Clara Lago.\nZapatuan egin moduan, domekan ere 17:00etan irekiko dituzte film arrakastatsua Arrasateko Amaia antzokian ikusteko takilak. "Sortu duen ikusmina ikusita eta herrian zabaltzen ari diren zurrumurruei aurre egiteko", Arrasateko Udalak egubakoitzean aditzera eman zuen lehenago, 17:00etatik aurrera, hain justu ere, erosi ahal izango direla sarrerak, zapatuan eta domekan; astelehenean, berriz, 18:30etik aurrera.\nFilma zapatu, domeka eta astelehenean ikus ahal izango da Amaia antzokian. Zapatuan, 19:30ean eta 22:00etan; domekan, 19:30ean, eta astelehenean, 20:30ean. Zapatuan eta domekan, 17:00etan irekiko dituzte takilak eta, astelehenean, 18:30ean.\nEgubakoitz eguerdian Arrasateko Udaletik aditzera eman zuten hainbat zurrumurru zabaldu direla herrian. "Batzuek esan digute entzun dutela sarrera guztiak agortu direla, Internetetik erosita, eta ez dira jarri salgai Interneten", zioen Karmelo Alberdik, Arrasateko Udaleko kultura teknikaria.\nArrasaten grabatu, eta estreinatu eta astebetera Debagoienean lehen aldiz ikus ahal izango da 8 apellidos vascos entzutetsu eta arrakastatsua. Filmak errekor guztiak gainditu zituen joan zen asteko estreinaldiarekin eta gure eskualdean ere ikusmin handia sortu du.\nKarra Elejalde, Clara Lago eta Dani Rovira dira filmeko protagonista nagusiak. Emilio Martinez-Lazarok zuzendu du eta Borja Cobeaga da gidoiaren egilea.


Bihar Birmingham-en hasiko den zinemaldiaren barruan "80 egunean" filmea izango da ikusgaia maiatzaren 19an. Jon Garaño zuzendaria bertan izango da, luzemetraiari buruz eztabaidatzeko. Etxepare Institutuak antolatu du zinemaldia, Birminghameko Unibertsitatearekin batera eta Galizia Xuntarekin eta Kataluniako Ramon Llull Institutuarekin lankidetzan. Birmighameko Unibertsitateak Euskara eta Euskal Kultura irakurle programa abiarazi zuen ikasturte hasieran, Etxeparek sustatuta.\nBirmingham, Erresuma Batua. Birminghameko Midlands Arte Zentroan euskal zinema izango da ikusgai hilabete honetan, Birminghameko Unibertsitateak antolatu duen euskal, galiziar eta kataluniar zinemaldiaren baitan. Unibertsitatearekin bateran Etxepare Euskal Institutua, Ramon Llull Institutua, Galiziako Xunta eta aritu dira antolakuntzan.\nBihar bertan abiatuko da zinemaldia, “Elisa K" filme kataluniarrarekin. Judith Colell eta Jordi Cadena dira luzemetraiaren zuzendariak eta Cadena emanaldian izango da, filmeari buruzko hitzaspertua egiteko. Maiatzaren 19, aldiz, Jon Garaño eta Jose Mari Goenagaren “80 egunean” film euskalduna izango da ikusgai. Jon Garaño zuzendariarekin solasaldia egiteko aukera izango da. Bukatzeko, maiatzaren 26ean zinema galegoaren ordua izango da, "Crebinsky” filmarekin. Enrique Otero zuzendaria emanaldian izango da eta eztabaidan parte hartuko du.\nFilm guztiak jatorrizko hizkuntzan emango dira, ingelesezko azpitituluekin, eta sarrera doakoa izango da. Informazio gehiago Birminghameko Unibertsitatearen Euskal, Galiziar eta Kataluniar Ikasketa Zentroaren blogean.


Eta Tourra amaitutakoan lehiaketa gehiago!! – Tropela.eus bloga\nBidaltzailea:Tropela Elkartea\t 2009-07-26 2011-02-01 4 iruzkin Eta Tourra amaitutakoan lehiaketa gehiago!! sarreran\nGaur amaituko da denboraldiko lasterketarik garrantzitsuena eta berarekin batera Tropela.net-eko 2009ko Tourreko lehiaketa. 10000 kinielatik gora egin dira eta hori Euskal Herrian dugun zaletasunaren seinale garbia da. Aurtengoan hori gutxi balitz, zalegoaren jarraipenak euskal txirrindularien bi garaipen historikoz gozatzeko aukera izan du: Mikel Astarlozaren Alpeetako garaipena eta atzokoan Juanma Garatek Mont Ventouxen lortu zuena.\nBaina ez dira Tourrarekin aurtengo lehiaketak amaitzen. Abuztuaren 29an Espainiako Vuelta hasiko da eta hori ere Tropela.net-eko lehiaketarekin goza dezakezue. Irailak 20ra bitartean Espainiako lurretan izan ezik, Holandako lurretan ere ibiliko dira txirrindulariak.\nUrtea eta denboraldia amaitzeko, ibilbideko Munduko txapelduna erabakiko duen lasterketa ere jokoan izango dugu gure webgunean. Txapelketa hau Suitzako Mendrision jokatuko da okerrik ezean irailak 27an.\nOrain arteko urteetan egin bezala, Vuelta eta Munduko txapelketa faltako lirateke jokatzeko. Baina aurtengoan aldaketatxo bat egitekotan gara eta lehiaketa hauei Donostiako Klasikoa gehitzekotan gara. Klasikoa hau hurrengo larunbatean jokatuko da, beraz, adi izan.\nUrtean zehar parte hartzen dituzuen lehiaketa guztien puntuak batutako Urteko Sailkapena osatzen dugu. Horregatik da garrantzizkoa lehiaketa guztietan parte hartzea urteko lehiatzailerik onena izan nahi baduzu. Gogoan izan: Donostiako Klasikoa (abuztuak 1; ziurtatzeko), Espainiako Vuelta (abuztuak 29tik irailak 20ra) eta Munduko txapelketa (irailak 27).\nBidaltzailea:Tropela Elkartea 2009-07-26 2011-02-01 Hemen argitaratua:Donostia Klasikoa, Espainiako Vuelta, Lehiaketak, Munduko Txapelketa


Amalur, non egon zara? by Ainhoa Marcos Uztarroz (eBook) - Lulu\nBy Ainhoa Marcos Uztarroz\nZein barne barneko sentipenak biluztarazi zuen bere arima? Begiak ireki eta mundu berri batek ongietorria eman zion, iraganak eta geroak bere sustraiak tinko landatu eta inoiz inork azaldultako galderei erantzuna emanez. Berarenganako bidaia, inoiz kontatu ez ziren istorioek gidatuta, euskaldun izatearen zentzuaren oinarriak bizi zituen.\nMore From Ainhoa Marcos Uztarroz\nAmalur, non egon zara? By Ainhoa Marcos Uztarroz Paperback:


«Ea urtarrilean txerriak sartzeko aukera dudan» - Amezketa - Tolosaldeko ataria\n«Ea urtarrilean txerriak sartzeko aukera dudan»\nEneritz Maiz Etxarri 2019-11-01 11:58\nBaserriko lanetan hasiko da Uxue Artola amezketarra urte berriarekin batera. Gaztenek proiektuaren laguntzarekin txerriak jarriko ditu basoan, eremu hesitu batean.\nAmezketako Larramendi baserrian txerriak jarriko ditu Uxue Artolak. Baserrian lanean hasi ahal izateko prestaketa lanetan dabil buru-belarri.\nNolatan eman duzu baserri mundura sartzeko pausoa?\nArrazoi bat baino gehiago izan ditut, baina bat eta nagusiena, bi haurren ama izanik, amatasuna eta lana uztartzea izan dut helburu. Beti izan dut baserri munduarekin lotura. Baserrian jaio nintzen, eta geroz ere beste baserri batera joan naiz bizitzera. Bertan afizioz ibili gara orain artean lanean, baina orain profesionalki lan proiektu bat martxan jarri eta aurrerapauso hori ematea erabaki dut.\nNoiz hasi zinen guzti honi buelta bat eman eta martxan jartzen?\nDuela urte pare bat Gaztenek programaren berri izan nuen kasualitatez. Amezketan bertan beste proiektu bat sortu zen txerriekin, eta hori jakin nuenean, buruari buelta batzuk eman nizkion. Gaztenek proiektuak eskaintzen zizkigun aukeren artean, bai niretzat eta baita familiarentzat, onena zena aukeratu eta aurrera egitea erabaki genuen.\nLurrak aldez aurretik bazenituen?\nGu nahiz eta baserri batean bizi, baserri hau erosi egin dugu bere lur eta guzti, proiektu honi bideragarritasuna emateko.\nGaztenek proiektua aipatu duzu. Instituzioen aldetik laguntza izan duzu zure proiektua aurrera ateratzeko, ezta?\nGazte nekazari berriak sortzea du helburuen artean proiektuak, eta horretarako baldintza minimoak beteta, beraiek laguntza eskaintzen dizute. Eta laguntza hori erraztasun bat da horrelako proiektu batean sartzeko.\nDiru laguntza jaso ahal izateko proiekturen bat aurkeztu beharko zenuen.\nBai. Paperetan bakarrik ia bi urteko prozesu bat da. Proiektu bat aurkeztu behar duzu, eta behar duzun materiala, instalakuntzak eta guztia azaldu behar duzu. Horretan denbora joan egiten da, baina eskakizun bat da eta bete egin behar da.\nBaserrian jaioa izanagatik, inoiz burutik pasa zitzaizun horrelako zerbait egitearena?\nEz. Egia esan duela urte batzuk ez nuen horrelako gauzarik egitea pentsatu ere egiten. Baina bizitzak bueltak ematen ditu. Inguruko beste baserri pare batean ere ari dira, eta beraiekin hitz egin eta asko animatu ninduten. Ikusita lana egiteaz gain, aldi berean, egunerokotasunean, umeekin uztartzeko aukera ematen didala.\nOrain zure lurretara joanez gero zer ikusiko genuke?\nOrain momentuan itxiturak egiten ari gara. Txerriak basoan libre ibiliko dira, eta itxitura on batzuk egin beharra daude. Horrek lan dezente eskatzen digu. Txabolak eta jantokiak ere jarri behar dizkiegu, eta tokia prestatzen ari gara.\nNoizko aurreikusten duzu guztia prest izatea?\nGutxi gorabehera urtarrilean dena prest izatea espero dut, eta ea urtarrilean txerriak sartzeko aukera izaten dudan.\nTxerriak haztea izango da zure lana?\nGure proiektua nagusiki Txerrizaleok Elkartearekin elkarlanean egin dugu, Eusko Labelaren zigilupean. Txerrikumeak elkarteak berak ekarriko dizkigu, eta gero, behin basoan hazi ostean, Txerrizaleok elkarteari salduko dizkiogu. Txerri hazleok baserri guztietan prozesu bera jarraitzen dugu, elikadura bera izan dezaten, eta zapore eta kalitate bera lortzeko. Guk salmenta beraiei egingo diegu, eta beraiek arduratzen dira produktu hori komertzializatzeaz.\nHorrekin salmenta ziurtatua dago.\nGuk hazte prozesua egiten dugu. Txerrikumeak 22 bat kilorekin etorriko zaizkigu, eta guk 140-150 kilora bitarte hazi beharko ditugu.\nZenbat txerri izango dituzu urtean, gutxi gorabehera?\nTxerriaren gizentze prozesua gutxi gorabehera bost bat hilabetekoa izango da. Gero elkarteak berak eramango ditu. Jarraian, hilabeteko epealdia izango dut tokia txukundu eta garbituta jartzeko, eta berriz ere, txerriak ekarriko dizkidate. Urtean bi txanda sartuko ditut, gutxi gorabehera 140 bat txerrikoak.\nBertakoa eta garaian garaikoa jatea ezinbestekoa dela esan ohi da, eta bada lana gizartera mezu hori zabaltzen. Gaur egun uste duzu baloratzen dela baserrietan egiten den lana?\nBaloratu, baloratu... gaur egun uste dut zenbaitxo kontzientzia hartzen hasi direla. Produktu horiek normalean garestiagoak izaten dira, baina jakina da; lana eta produktuaren kalitatea ezberdinak dira. Azkenean elkartearen proiektua bide horretatik doa, hau da, txerriaren kalitatea eta haragia ezberdinak izateko lan egiten du.\nKalitate oneko produktuak izatea ziurtatuko du.\nBai, hori da. Gu Eusko Labeleko txerri hazleak izango gara. Horrek izen bat ematen du.\nInstituzioen aldetik laguntza jaso duzu lanbidea aurrera eramateko. Uste duzu lehen sektorera bideratutako laguntzak nahikoa direla?\nNahikoa, nahikoa... azken batean honelako proiektu bat martxan jartzeak dezenteko kostua du. Instituzioen aldetik hori bultzatu nahian edo ari dira. Bai hemen edota goragotik, Europatik, horri bultzada bat emateko laguntzak jartzen dituzte. Nahikoa ez dakit, beti daude oztopoak, baina ilusioarekin eta gogoarekin hartuta zerbait egiteko asmoarekin ari gara.\nBehin txerriak jarrita irudikatzen duzu zure egunerokoa nolakoa izango den?\nHemen inguruko beste baserrietan ikusita, eta azken batean dena prest nola edukiko duten, bai ura, pentsua,... bertan izango dute. Azkenean higiene pausu batzuk jarraitzea, txerriei kontrola egitea izango da, baina egunerokoan ordu bat edo biko lanarekin, printzipioz nahikoa izango litzateke. Hortik aurrera, bakoitzak inplikatu nahi duenaren araberakoa izango da.\nEgunerokoan lan ordu asko ez ditu eskatzen.\nProiektu honi heltzeko nire arrazoietako bat hori izan da. Umeak eta lana uztartzeko aukera ematen dit, eta alde horretatik, erraztasun bat ematen du. Ez da beste ustiategi batzuekin bezala, ardiekin edo izan daitekeen moduan.\nZer esan dizu inguruko jendeak?\nBatzuk harrituta geratu dira, beste batzuk ideia ona dela eta aurrera jarraitzeko, denetatik pixka bat. Jendeak iritzi asko ditu, animatu naute, baina beste batzuk beste zerbait egin izan banu askoz hobea litzatekela esan didate. Baina norberak hartzen duen erabaki bat da, eta horri eutsi behar.\nZer esango zenioke zu bezala ideia buruan izan, baina oraindik pausoa ematera ausartu ez den horri?\nEz bazara saiatzen ez dela ezer lortzen. Gustatu egin behar zaizu edo mundu hau pixka bat ezagutu egin behar duzu nolakoa den. Oztopoak beti daude, baina nik uste dut beste lanpostu batzuetan ere beti izaten direla gorabeherak. Ilusioz hartu, eta gustuko badu aurrera egiteko esango nioke.\nAnimalia moduan txerriarekin aldez aurretik izan duzu harremanik?\nEz. Egia esan jaiotetxean beti behiak edo ardiak ikusi izan ditut. Orain behorrak eta baditugu, baina txerriekin ez dut kontakturik izan, eta hainbesteko talde batekin gutxiago. Gauza minimo batzuk ezagututa, egunerokotasunean ikasten joango gara, eta saiatuko gara.\nUmeak aipatu dituzu. Gustura daude hemendik aurrera txerriak familiako kide izango direlako?\nEgia esan beraiek ilusioarekin daude. Txikiak dira oraindik, baina proiektu guztian zehar beraiek ere gurekin dabiltza. Orain prestakuntza lanetan edota beste instalazio batzuk ikustera joan garenean ere.


Erakunde ziurtatzaileak | Joko Antolaketarako Zuzendaritza Nagusiaren\nErakunde ziurtatzaileak eta ziurtatze txostenak\nEkonomia eta Ogasun Ministerioaren Joko Antolaketarako Zuzendaritza Nagusiak (gaztaleniaz, DGOJ) jokoen softwarea eta segurtasuna ebaluatzeko zenbait erakunde ziurtatzaile independenteren laguntza behar du. Hala, joko-operadoreek erabiltzen dituzten sistema teknikoei eta haien informazio sistemen segurtasunari exijitzen zaizkien betebeharrak betetzen direla ziurtatzeko txostenak egin ahalko ditu.\nErakunde ziurtatzaileak elkarte independenteak dira, adituak jokoen sistema teknikoak ikuskatu eta ebaluatzen, baita haien segurtasuna aztertzen ere. Erakunde horiek aldez aurretik hautatzen dira, prozedura ireki baten bitartez eta haien esperientzia eta profesionaltasuna ebaluatu ostean.\nJAZN-k (gaztelaniaz, DGOJ) hautatutako erakunde ziurtatzaileen zerrenda eguneratua argitaratu du.\nZiurtatze txostenak, behin-behinekoak zein behin betikoak, lan hori egiteko hautatu diren erakundeetako batek egin behar ditu.\nErakunde ziurtatzaileen zerrenda eta sailkapena\nBi erakunde ziurtatzaile mota daude:\nJokoaren softwarekoak. Kontsultatu hautatutako erakundeen zerrenda\nInformazio sistemen segurtasunekoak. Kontsultatu hautatutako erakundeen zerrenda\nPosible da erakunde ziurtatzaile bat jokoaren softwarearen, segurtasunaren edo bien ziurtatze txostenak egiteko hautatu izatea.\nErakunde ziurtatzaile gisa izendatzeko izapideak\nInteresdunek izendapen hori eska dezakete jokoen softwarea ebaluatu eta egiaztatzeko, informazio sistemen segurtasun sistemak ebaluatzeko edo biak egiteko.\nBaldintzak, izapideak eta bidali beharreko dokumentuak irailaren 20ko EHA/2528/2011 Aginduan deskribatzen dira. Honek xedatzen ditu jokoen softwarea eta joko-operadoreen segurtasuna ebaluatzeko ziurtatze lanak egingo dituzten erakunde independenteak hautatzeko baldintzak eta prozedura.


IKASTOLAK KURDISTANEN | NEWROZ EUSKAL KURDU ELKARTEA\nDiyarbakirgo Ferzad Kemanger eskola. Ipar Kurdistango hiriburuan kurdueraz ari diren bost eskola daude\nFuente: Berria, Ostirala, 2015eko Abenduaren 11\nEgilea: Kristina Berasain\nDibistane Azad izena daukate ikastolek Ipar Kurdistanen. Eskola Askeak. Ama hizkuntza debekatua duen estaturik gabeko nazio handienean, ume koskorrak kurdueraz mintzatzen hasi dira. Mintzatzen eta ikasten. Duela gutxira arte pentsaezina zen halakorik klandestinitatean kurduerari eutsi diotenentzat, edo jadanik, asimilazio politiken ondorioz, hizkuntza guztiz galdua dutenentzat. Diyarbakir hiriburuan, bi milioi pertsonako hirian, jada bost eskola daude martxan. Ferzad Kemanger izena darama horietako batek; Iranek urkatutako irakasle kurduaren omenez.\nIpar Kurdistanen iaz zabaldutako aurreneko hiru eskoletako bat da Ferzad Kemanger. Ikasturte honetan, urrats sendoago bat egin, eta lehen hezkuntzako beste 11 ikastola jarri dituzte martxan. Hakkarin, Sirnaken, Mardinen, Cizren, Yuksekovan… Guztira 750 ikasle ari dira bertan kurdueraz ikasten.\nMehmet Serif Derincek dio «legez kanpokoak» direla eskolak, «baldintza gogorretan» ari direla, baina, hala ere, «zabalik» daudela; «Behin baino gehiagotan itxi dituzte, eta guk berriz zabaldu ditugu; irakasleak ere atxilotu izan dituzte, baina hor jarraitzen dugu: bizirik». Diyarbakirgo Udaleko hizkuntza eta hezkuntza arduradunak azaldu du udalek ez daukatela eskumenik hezkuntzaren alorrean, baina egungo statu quo-aren gabeziak baliatuz, beren kabuz jarri dituztela martxan eskolak. HDP Herriaren Alderdi Demokratikoak mila bat udalerri eskuratu zituen udal bozetan eta, mugen gainetik, autonomia horri esker ari dira kurduera hezkuntza sisteman txertatzen.\nHaur hezkuntzan beste zirrikitu bat bilatu dute; izan ere, estatuak ez du sei urte arteko haurrentzat hezkuntza aurreikusten; hortaz, haurtzaindegi modukoetan ere kurdueraz irakasteari ekin diote. Horietan mila bat ume daude.\nMehmet Serif Derince Euskal Herrian da egunotan beste lau lagun kurdurekin batera, guztiak hizkuntza eta hezkuntzaren alorrean lan egiten duten erakundeetako ordezkariak: Ali Erdemirci, Yusuf Emmioglu, Osman Yilmaz eta Seyhmus Onal. Garabide elkarteak gonbidatuta izan dira egunotan gure artean, bertako eragile eta erakundeekin esperientziak trukatu eta elkarren arteko zubiak eraikitzeko.\n«Gure artean kurdueraz aritzea salbuespena da». Halaxe dio Serifek. Ezen Ipar Kurdistanen herritarren %20 eta %25en artean soilik mintzatzen dira gaur egun kurdueraz. Turkiaren asimilazio politika zenbaterainokoa izan den ulertzeko adibide bat jarri du: «Hemen gauden bost lagunok kurduak gara, baina bakar batek ez du izen kurdurik». Azken urteetan hasi dira seme-alabei izen kurduak jartzen, hala nola izenak kurmanjieraz idazten; alfabeto latinoan eta ez arabiarrean.\nKurmanjiera eta soraniera dira kurdueraren aldaera nagusiak. Turkian eta Sirian kurmanjiera da nagusi, alfabeto latinoz idazten dena. Soraniera, berriz, arabiar alfabetoz idazten da, eta Iraken eta Iranen hitz egiten da. Zazaki, kermanshahi eta laki aldaerak ere baditu kurduerak, eta bost aldaera horietako bakoitzak azpi-aldaerak.\nTurkian eta Sirian, ildo horretan, aurrerapauso handiak eman dituzte azken hamabost urteotan estandarizazioaren bidean. Ciladat Bedirxan intelektual kurduak 1932an erabilitako alfabeto latinoa da erreferentea gramatikaren alorrean, eta, jada eleberriak, testu liburuak, gramatika liburuak eta hiztegiak argitaratu dituzte.\nBedirxanek Hawar kurduerazko aurreneko egunkaria sortu zuen, eta, hamarkadetako isiltasunaren ostean, haren lekuko hartu zuen Azadiya Weelat-ek. Seyhmus Onalek Kurdistango PEN Klubeko ordezkariak egunkari horretan idazten du: «Askotan itxi dute egunkaria, zuzendaria kartzelatu eta kazetariak atxilotu». Asteazkenean bertan kazetari bat atxilotu zutela dio.\nTelebista ere badute: Zarok. Umeek kurduerazko marrazki bizidunak ikus ditzakete hor.\nAsimilazio politika, baina, ez dute soilik iparraldeko kurduek ezagutu. Rojavan ere sistematikoa izan zen. Baath alderdiak duela 50 urte boterea eskuratu zuenetik etengabea izan da kurduen kontrako jazarpena, oinarrizko eskubideak ukatzeraino; bozkatzearena, ondasunak erostearena edo nortasun agiria izatearena. Erroldatik kanpo utzi zituzten 1962an 300.000 ajanib-ak (atzerritar).\nErregimenaren kontrako gerrak, baina, egoera irauli du, eta han gertatzen ari dena ikusminaz eta arretaz erreparatzen diote iparraldeko kurduek, estaturik gabeko gizarte batean eskualde autonomoak eratu baitituzte, eta eredu hori erreferentziazkoa dute.\nAfrin, Kobane eta Jaziran kurdueraz ikasten ari dira haurrak. Ipar Kurdistanen babestu direnek ere ama hizkuntzan jasotzen dituzte eskolak, errefuxiatu gunetan, belaki zuri baten azpian. Kobanen gurasoak borrokan zituzten bitartean, iparraldeko ikastoletan jaso zituzten hegoaldeko haur kurduak. Fezman Kemanger eskolan, esaterako, borroka kurduaren ikur bihurtu den hiriko 50 haur daude.\nRojavan identitate kurduaren kontrako jazarpena izugarria izan bada ere hizkuntzaren transmisioari hobeto eutsi diotela dio Serifek. Irakeko Kurdistanen, berriz, kurduera egun hizkuntza ofiziala dela. «Iranen hertsiagoa da egoera».\nKurdistan zatituta dagoen lau eremuetan, bada, zeharo ezberdina da errealitatea; Ipar, Hego eta Mendebaldeko Kurdistango «kurdueraren ekintzaileak» jada elkarlanean ari dira. «Errepresioa dagoen bitartean, erresistentzia egingo dugu, baita hizkuntzaren bidez». Kultur iraultza bidean da.\n« ARRANCA EL CICLO DE CINE KURDO EN BILBAO\nDOS JOVENES KURDOS ASESINADOS A MANOS DE LA POLICIA EN AMED »


Gurutzearen zama uzteko sasoia | EIBZko liburutegia\nGurutzearen zama uzteko sasoia\nMikel Asurmendi / 2014-05-25 / 437 hitz\nIzenburua: Jainkoaz beste. Aberriaren idolatria\nEgilea: Luis Haranburu Altuna\nSaio landua eta irakurtzeko erraza duzu Jainkoaz beste, Aberriaren idolatria, baita egokia ere. Euskaldunon historia eta ideologiak jorratzen ditu, abertzaleena oroz gainetik eta ezker abertzale/ETAren binomioarena bereziki. Erlijioak eta jainkoak abertzaleengan duten munta azaltzen du, hots, euskaldun fededun izanaren ondorioa. Errelatoen beharra dugun garaion, gure pentsamenduaren errelatoa berritzen laguntzeko saioa.\nLiburuaren funtsean sakondu aitzin, ohar pare bat:\n1) Saioa landua da, baina merezi luke «orrazketatxo»-ren bat gehiago idazketa —akats ortografikoez ari naiz— txukunagoa izateko. Ez da liburu eta argitaletxe honen gabezia soilik, besteen liburuetan ere lanketa eskas hori agerikoa da usu.\n2) Luis Haranburu Altuna da egilea (Alegia, Gipuzkoa, 1947), eta komenigarria da bera ez estigmatizatzea. Hots, Haranburu Altuna erlijioan, abertzaletasunean edota marxismoan hezi izan arren —Mikel Azurmendi, Jon Juaristi, Jon Sudupe… eta beste zenbaiten artean, bat-bedera eta inor inorekin nahastu barik—, saiogilea jeltzaletasunarekin eta ETAren tasunekin biziki kritikoa —bilakatu— da. Hain kritiko ere, ezen eta abertzaletasunaren «etsaia» izatearekin estigmatizatuta dago —eta daude—. Horiek horrela, bere pentsamendua edota liburuak «errefusatuak» izaten dira hainbat abertzaleren aldetik. Hartaz, horrek liburuaren irakurketa eta balioa baldintzatzen dituelakoan nago.\nSegi nadin liburuaren azaletik beretik: Felix Likiniano anarkistak asmatu anagrama (ETAren anagrama: sugea eta aizkora) eraldatua ageri da: gurutzeak hartu du aizkoraren tokia. ETAren anagrama Higiaren koparen plagioa iruditzen zait. Berau farmazeutiko lanbidearen ikur ezagunenetako bat da. Kopan edo kalizan kiribildutako sugea ageri da. Sugeak boterea irudikatzen ei du, kaliza erremedioen ikurra delarik.\nETAren anagrama «aizkora beste sendo eta sugea zuhur antzo» definitu zuen norbaitek. Saiogileak gurutzearen (boterearen) zantzuak antzeman ditu aizkorarenean. Alabaina, saioa ongi ulertzera, euskaldunon erremedioa ez dira ez aizkora ez gurutzea.\nEdonola den ere, saioak kontrobertsiarako ematen du, askorako eman ere. Eta horretarako Doctor Ecclesiae, hots, Elizak ditu doktoreak. «Gure» eliz eta kapera barrutietako pentsalariengan pentsu dut. Komeniko litzaiguke arrazoiz adina zentzu izatea, eta, ideietan bat egin beharrik gabe, euren arteko eztabaida emankorrak gauzatzea errespetuz.\nJainkoaz beste. Aberriaren idolatria saio kritikoa da abertzaletasunaren ondorioekin. Ezkerreko abertzaletasunaren jardueraren (ETAren indarkeriaren) okerrari egiten dio arbuiorik handiena, baina saioa hori baino askoz gehiago da. Euskaldunon erlijioaz gain, geure —pertsonon— askazia, emozioa, kontzientzia eta memoria lantzen ditu, ondo landu ere. Euskaldunon jainkoa du jomuga bereberki. Eliza katolikoaren izaera ederto agertu eta bere amaiera iragartzen du. Haatik, galdera hauxe pausatzen du amaieran: «Erlijiotik aterakoan zer?».\nHona nire aburua: «Gure» kaperetako doktoreek auguratu dezaketenaz beste, zer egin dezakegu hiritartasuna aitortu gabeko herritarrok? Hasteko, on egingo liguke aberriaren idolatriari uko egiteak. Jainkoaz beste egitea zailagoa daukagu, naski. Kristautasunaren aurretiko jainkoengana atzera itzultzea ezinezkoa zaigu. Anartean, Zesar berriei aitzi egiten edota haien aurkako borrokan errenditzen konformatu beharko dugu.\nKontrobertsiarik kontrobertsia, osasungarria deritzot saio honi ekitea.\nKategoria Berria egunkaria, Liburua, etiketak 2014, Berria, Hiria, Jainkoaz beste. Aberriaren idolatria, Liburua, Luis Haranburu Altuna, Mikel Asurmendi by Mirentxu. Gorde lotura.


Hemen zaude: Hasiera » Informazio erabilgarria » Izapideak eta Kudeaketak » Amatasuneko prestazioa\nLangileen kontratua eteten denean edo haien jarduera eteten denean amatasunarengatik, haurra adoptatzeagatik, hartzeagatik eta zaintzeagatik atsedenaldiak edukitzeko, langileek galtzen dituzten errentak edo diru-sarrerak estaltzen saiatzen den prestazio ekonomikoa da.\nPrestazio ekonomikoa dagokion oinarri arautzailearen %100eko subsidioan datza, legeak ezarritako atsedenaldiak gozatzen dituzten langileei aitortzen zaiena, amatasun biologikoa, haurdunaldi subrogatua, adopzioa, familia-harrera edo tutoretza kasuetan.\nErditze anizkoitza denean eta adin txikiko bat baino gehiago aldi berean adoptatu edo etxean hartzen diren kasuetan, haur bakoitzeko subsidio berezia emango da bigarrenetik aurrera, lehenengo haurragatik jasotzen denaren parekoa erditze ondorengo 6 asteetan, edota, adopzio eta etxean hartutako kasuetan, administrazio edo epaileak erabakitako, edo adopzioa onartzen duen ebazpen judiziala emandako egunetik aurrera.\nErditzearen kasuan, amatasun-prestazioa jasotzeko baldintza guztiak betetzen dituzten langileek, gutxieneko kotizazio epea izan ezik, ordaindu gabeko subsidioa jaso ahalko dute erditu eta hurrengo 42 egun naturaletan. Une bakoitzean indarrean dagoen IPREMaren (eragin anitzeko errentaren adierazle publikoa) %100aren baliokidea izango da, kotizazio-oinarriak hori baino txikiagoak badira izan ezik.\nPrestazioa jasotzeko eskubidea erditzearen egunean hasiko da, edo atsedena hasten den egunean, horren aurretik gertatzen bada; adopzio eta babes kasuetan,ebazpen judiziala egiten denetik, eta harrera kasuetan, administrazioaren erabakia edo erabaki judiziala hartzen denetik.\nInformazio gehiago prestazioaren hasierari buruz\nAtsedenaldiaren iraupena etenik gabeko 16 astekoa da, eta erditze, adopzio edo hartze anizkoitzaren, desgaitasunaren eta jaioberriaren ospitaleratze kasuetan luza daiteke. Atsedenaldia lanaldi osoz edo lanaldi partzialean gozatu ahalko da.\nErditzearen kasuan, bi gurasoek lan egiten badute, amak aukera izango du, amatasunagatiko atsedenaldiaren hasieran, beste gurasoak erditzearen ondorengo atsedenaldiaren zati zehatz eta jarraia hartzea, dela amarekin batera, dela haren ondoren.\nAdopzio eta harrera kasuetan, bi gurasoek lan egiten badute, eteteko aldia interesdunek hautatu moduan banatuko da, eta aldi berean edo batak bestearen ondoren gozatu ahalko dute.\nNazioarteko adopzio-kasuetan, gurasoek adoptatuaren jatorrizko herrialdera joan behar badute aldez aurretik, atal honetan kasu bakoitzerako aurreikusitako etete aldia, adopzioa onartzen duen ebazpena baino lau aste lehenago hasi ahalko da.\nAma langileak, gutxieneko kotizazio epea ezik, beste baldintza guztiak betetzen dituenean, 42 egun natural iraungo ditu ordaindu gabeko subsidioak, erditzen duen egunetik hasita. Kasu hauetan, 14 egunetan luzatu ahal izango da:\nHaurra familia ugarian jaio denean.\nHaurra guraso bakarreko familian jaio denean.\nAmak edota haurrak %65eko desgaitasun-maila edo handiagoa duenean.\nIraupena behin bakarrik luza daiteke, eta baldintza bi edo gehiago betetzen direnean ezingo da batu.\nBesteren edo norberaren konturako langileak, prestakuntzarako eta lanaldi partzialeko kontratuak barne, edozein sexutakoa izanda ere, amatasun, adopzio eta adoptatu aurreko edo behin betiko familia-harrera eta tutoretza atsedenaldiak dituztenak.\nAfiliatuta eta alta-egoeran edo antzeko egoeran egotea.\nErditu aurreko edo atsedenaldia hasi aurreko 7 urteetan 180 eguneko kotizazioa beteta izatea edo, txandaka, 360 egun kotizatuta lan-bizitzan zehar.\nHala ere, gutxieneko epe hau graduala da, amatasunagatiko prestazioa eragiten duten langileen adinaren arabera.\n21 urtetik beherakoak: ez da gutxieneko kotizazio epea eskatzen.\n21 urte eta 26tik beherakoak: atsedenaldia hasi aurreko 7 urteetan 90 egun kotizaturik izatea edo, txandaka, 180 egun kotizatuta lan-bizitzan zehar.\n26 urtetik gorakoa: atsedenaldia hasi aurreko 7 urteetan 180 egun kotizaturik izatea edo, txandaka, 360 egun kotizatuta lan-bizitzan zehar.\nINSS edo ISM\nUkapena/ Baliogabetzea/ Ezeztapena/ Iraungipena\nPrestazioa ukatu, baliogabetu, eten edo iraungi daiteke.\nInformazio gehiago ukatzeari/iraungitzeari buruz\nGizarte Segurantzaren Administrazioak araututako ereduei jarraiki egingo dira eskaerak eta 1992ko azaroaren 26ko Administrazio Publikoen Erregimen Juridikoaren eta Administrazio Prozedura Komunaren 30/1992 Legearen 70 artikuluak ezarritako datuak eta egoerak agertu beharko dira bertan.\nKasu guztietan: Langilearen nortasuna egiaztatzen duen dokumentazioa eta kotizazioari dagokiona.\nHasitako prozedura burutu eta jakinarazteko gehieneko epea 30 egunekoa izango da, eskaera dagokion INSSren Zuzendaritza Probintzialaren erregistroan sartzen den egunetik zenbatzen hasita INSS.\nPrestazioak jasotzeko eskubidea 5 urteko epean preskribatuko da, prestazioa eragin duen gertaera eragilea jazo zen ondorengo egunetik aurrera zenbatuta, aitorpenaren ondorioak eskaera egin aurreko 3 hilabeteetatik aurrera ematen direlarik kalterik egin gabe.


Esan agur gidabaimena lortzeko azterketari! — Gaztezulo\nEsan agur gidabaimena lortzeko azterketari!\nEsan agur gidabaimena lortzeko azterketari! https://www.gaztezulo.eus/albisteak/esan-agur-gidabaimena-lortzeko-azterketari https://www.gaztezulo.eus/albisteak/esan-agur-gidabaimena-lortzeko-azterketari/@@download/image/sarezulo_1444296809.jpg\nAparkatzerakoan atzeko kotxeari beti kolpetxoa ematen diozu?\nBidegurutzeetan ez duzu jakiten nork duen lehentasuna? Lasai, euren kabuz gidatzen dakiten kotxe autonomoak garapen bidean dira, eta adituek diotenez, bost urte barru egongo dira salgai.\nOrriotan jada hitz egin dugu robotikaz eta gure gizartean izango duen eraginaz. Etorkizuneko Smartphone-ak eta Google Glass ere izan ditugu hizpide. Bada, oraingoan, gizartean gehien erabiltzen dugun garraiobideari buruz hitz egiteko momentua iritsi da. Hona kotxe autonomoak.\nEnpresa asko dira kotxe autonomoen inguruko ikerketak egiten ari direnak. Eta ikaragarria badirudi ere, arlo horretan pausorik handienak eman dituztenak ez dira gaur egun kotxeak fabrikatzen dituzten markak, teknologia berriekin lotutakoak baizik. Hala, ezin zuen bestela izan, oraingoan ere Google eta Apple dira lehen lerroan daudenak. Bi enpresa horiek eraikitzen ari diren inperioa benetan beldurgarria da, eta kotxeek emango dute zeresana. Urte dexente daramatzate kotxe adimentsuak garatzen, eta azken hilabeteetan hainbat berritasun atera dira eremu publikora.\nArgi gera dadin, kotxe autonomo edo adimentsuak ez dira nahastu behar Android Auto edo Apple CarPlay bezalako zerbitzuekin. Azken horiek kotxean Android edo iOS sistema instalatuta edukitzeko aukera ematen dute. Horiekin, adibidez, gure Smartphone-a kotxearekin konektatuko da (kable edo Bluetooth bidez) eta mugikorreko musika, argazkiak edota GPSa kotxeko aginte-mahaitik kudeatu ditzakegu, oraintsu arte irratia zegoen tokian dagoen pantaila erabilita.\nBestelakoa da kotxe autonomoen mundua. Apple etxeari dagokionez, momentuz zurrumurru asko eta informazio gutxi daukagu. Jakina da bere kabuz ibiliko den kotxea garatzen ari direla, baina hori baino gehiagorik ez. Steve Jobsek kotxeak gustuko zituela badakigu, eta 2007. urtean Volkswagenekin batera iCar proiektua erditu zuten. Baina iCar delakoa ez zen kotxe autonomoa, ‘kotxe konektatua’ dei genezakeena baizik. Hau da, Smartphone-aren bitartez atea ireki, itxi, gasolina kantitatea begiratu edo kalefakzioa martxan jartzeko aukera ematen zuen kotxea.\nDena dela, proiektu hura bertan behera geratu zen. Gainera, funtzio horiek Android Auto eta Apple CarPlay teknologiekin posible izango dira.\nGoogleren kasuan, aldiz, garapena oso aurreratuta dago eta informazio ugari kaleratu dute. Dakigunez, 2009. urtean jarri zuten proiektua martxan, eta oraingoz, frogetan erabilitako kotxeek hamalau istripu eragin dituzte. Denak izan dira istripu txikiak, adibidez, aurten izandako azken istripuan beste kotxeko gidariak zauri txiki batzuk izan zituen; lehen zauritua izan da kotxe autonomo batek eragindako istripuan.\nDena dela, akatsa ez omen zen autoarena izan, gizakiarena baizik. Izan ere, sentsore, kamera eta sistema adimentsuez baliatuz kotxe horiek errepidetik joaten dakite, seinaleak irakurri eta horien arabera abiadura kontrolatu eta legezkoak diren erabakiak hartuta. Arazoa da inguruan gidatzen ari garen pertsonok ez ditugula beti seinaleak errespetatzen, eta hori oraindik ezin dute aurreikusi kotxe adimentsuek. Hortxe du erronka Googlek, gizakion erabakitzeko askatasunaren ondorioak aurreikusteko gaitasuna duen kotxea sortzea.\nEta kotxeok inteligentzia maila horretara helduta ere, arazo edo zalantzak ez lirateke amaituko. Hona azken gogoeta bat. Kotxeak gure bizitza errazteko, eta, noski, zaintzeko diseinatuta egon behar dira. Hala, imajinatu kotxeak saihestezina den istripu bat aurreikusten duela. Egoera horren aurrean, ‘A’ erabakia hartuz gero beste kotxean dauden hainbat pertsona zauritu daitezke. Eta ‘B’ erabakia hartuz gero, berak daraman pertsona bakarra. Zein erabaki hartu beharko luke?\nEtxeko ordenagailu zaharrari beste erabilera bat emateko aukera polita eskaintzen du. Jolas bat bailitzan, umeek ordenagailua erabili eta Linux mundua ezagutuko dute.\nGoogle Plus sare sozialean aspalditik dago martxan teknologia maite duten euskaldunen Teknozale komunitatea. Orain, komunitate bera Facebooken ere aurki daiteke. Eman izena eta parte hartu!\n‘Ez dut gustuko’\nMark Zuckerberg Facebooken sortzaileak eman du albistea. Sare sozial ezagunean ‘Ez dut gustuko’ botoia inplementatzeko lanetan ari dira. Zer nolako katxondeoa ekar dezakeen…


Hitzaldia: “Mujeres en la Frontera”, Helena Malenorekin - Hospitalidad.es\nHitzaldia: “Mujeres en la Frontera”, Helena Malenorekin\nMadrilgo San Ignacio etxean ‘Mujeres en la Frontera’ hitzaldia eman du Helena Malenok, Caminando Fronteras kolektiboko giza eskubideen aldeko aktibistak. SJMk antolatu du ekitaldia, Pueblos Unidosen eta Comillasko Unibertsitateko Migrazioari buruzko Ikasketen Unibertsitate Institutuaren (IUEM) lankidetzaz, eta bertan ehunka lagunek entzun ahal izan dute Helenaren lekukotza Espainia hegoaldean Marokorekiko mugan dauden emakumeen egoerari buruz.\nHitzaurrean, Ventilla auzoko jesuiten sektore sozialak betetzen duen eginkizunaren errealitatea azaldu du Severino Lázaro jesuitak. Jarraian Pueblos Unidos-eko zuzendari Iván Lendrinok hartu du hitza, bere erakundeak eta SJMk hegoaldeko mugan egindako lanaren berri emateko, eta ondoren Alberto Ares jesuitak Helena Maleno aurkeztu du, haren ibilbide profesional eta pertsonala aipatuz.\nHitzaldiari hasiera emateko, emakumeek mugan, indarkeria orokortuko egoera batean, zer errealitate bizi duten azaldu digu Helena Malenok. “Mugaldeko emakume bat naiz, mugan bizi nahiz eta muga horrek zeharkatu nau”. Azpimarratu du migratzaileek eta bereziki emakumeek aurrera daramaten borrokan oso garrantzitsua dela komunitatea, taldekotasuna. Gainera, bereziki nabarmendu ditu ondoren herrialdean gizarte-arrakastako istorio bihurtu diren mugako zenbait istorio.\nMalenok adierazi du 2000. urtean hasi zirela mugan emakumeak ikusten, baina hurrengo hamarkadara arte ez zirela nabarmendu, eta betiere ikuspegi biktimista eta errukior batetik begiratu zaiela, emakumea ardatzean jarri gabe. “Emakumeek beren kontakizuna eraiki eta egiaz zer diren defendatu nahi dute: borrokalariak, liderrak, eta euren duintasunaren, eskubideen eta familien defendatzaileak dira. Emakume migratzaileek erresistentziazko estrategia bat sortzen dute mugan bizi dituzten indarkeria-egoera guztiei aurre egiteko”. Aktibistak ohartarazi zuenez, giza eskubideen defentsarako prozesua erabatekoa izan dadin nahitaezkoa da eskubide horiek berrezartzea.\nKontakizunarekin aurrera egiteko, nekromuga kontzeptua zer den azaldu zuen. “Egun, muga negozioa da. Mugan pertsonak hilaraztea eta bizitzen uztea, salgaitzat hartzea, negozio-sistema bat da eta bi industria nagusi ditu: gerra eta mugaren kontrola, edo gauza bera dena, oinazea eta esklabutza”. Eta mugako migrazio-kontrol horretan, jarduera asko emakumearen aurkako indarkerian oinarritzen dira. Sexu-esplotaziorako giza salerosketa, feminizidioak, eta emakumearen aurkako sexu-indarkeria migrazio-bideetan nahiz gerrarako arma gisa. “Gizarteak arriskutsutzat ditu eta ez du ikusten egiaz zer diren: borrokalariak”. Amatasuna eta familiaren defentsa ere faktore garrantzitsuak dira, bereziki, gertaera lazgarriak daudenean: esaterako, ama-haurrak banantzen direnean edo zaintza kentzen zaienean.\nHitzaldiari amaiera emateko, migratzaileen eskubideak defendatzeko argudioak eman ditu Helena Malenok, gero eta itxiagoa eta muga-kontrol gero eta handiagoa duen mundu batean. “Ez dugu migratzeko eskubiderik, baina ez dugu ez migratzeko eskubiderik ere ez”, dio etxetik urrun etorkizun baketsua bilatzeko borrokan ari diren emakumeei buruz. “Esternalizazio-politikek zuzeneko eragina dute emakumeengan. Emakumeak hainbat gauzaren beldur dira, batez ere, migrazio proiektua ezin betetzeak ematen die beldurra, baina badituzte indar eta lider izateko gaitasun handiak ere”. Hitzaldiaren amaieran, adierazi du ezin dela onartu bere gisan giza eskubideak defendatzen dituzten pertsonak kriminalizatzea, eta pertsona guztiak duintasunez bizi ahal izatea lortzeko lanean jarraitzeko itxaropenari hel egin dio.\nEsteka honetan ikus dezakezu hitzaldiaren bideo osoa.


Musika, dantza eta sorpresak, ETB2ko Gabon gaueko "Dancing Araba" saio berezian abenduaren 24an\nMusika, dantza eta sorpresak, ETB2ko Gabon gaueko "Dancing Araba" saio berezian\nIgor Siguero eta Nerea Alias aurkezleak Araban barrena ibiliko dira, Gabon gauean Gasteizen egingo duten dantza ikusgarrirako parte hartzaileen bila. Saioaren emanaldiaren ostean, El Consorcio taldeak Iruñeko Gayarren antzokian eskainitako kontzertua izango da ikusgai.\nNerea Alias eta Igor Siguero "Dancing Araba" saioko aurkezleak. Argazkia: EITB Media\nETB2k "Dancing Araba" saio bereziarekin ospatuko du aurtengo Gabon gaua Nerea Alias eta Igor Siguero bikotearen konpainian. Musika eta dantza ardatz izango dituen saioa izango da, momentu hunkigarriak bizitzeko aukera eskainiko digun sorpresa ugarirekin.\nAurkezleek helburu zehatz bat izango dute: Gasteizko kaleetan barrena Eguberri kanten erritmora egin nahi duten dantza ikusgarrirako parte hartzaileak lortzea. Horretarako, herriz herri joango dira Araban barrena. Bidean ustekabe asko topatuko dituzte Nereak eta Igorrek: Gabon izpirituaz zipriztindutako kantu eta dantza emanaldiak.\nGasteizko Andre Maria Zuriaren plazako balkoian egindako dantza ikuskizunaren irudia\n"Dancing Araba" saioan Anne Lukin, Kai Nakai, Ainhoa Larrañaga eta Iker Gutierrez abeslariek hartuko dute parte, baita Kemen Gra eta Arabatxo abesbatzek ere. Azken hau Arabako Haur Abesbatza Federazioko neska-mutilek osatzen dute.\nAlgara dantza taldearen emanaldiarekin batera, Hielo Bipoko kirol klubeko patinatzaileek izotz gainean eskainiko duten ikuskizun ederraz gozatu ahal izango dugu. Bestalde, Gabon gau berezi honi ukitu berezia emango diote 150 urtetik gora dituen Gasteizko Sosoaga gozotegiko langileek. Magiaz beteriko dantza eta musika gaua, abenduaren 24an, ETB2n eta eitb.eus-en, 22:00etatik aurrera.\nOndoren, "El Consorcio Iruñean" saioa\n"Dancing Araba" saioaren emanaldiaren ostean, El Consorcio taldeak Iruñeko Gayarren antzokian eskainitako kontzertua izango da ikusgai ETB2n. Emanaldi berezia izan zen taldeko kideentzat, pandemiaren ostean berriz ere publikoarekin bat egiteko aukera izan zutelako.\nMocedades taldearen ordezkari esanguratsuenek osatzen dute El Consorcio: Amaya, Estíbaliz eta Iñaki Urangak, Sergio Blancok eta Carlos Zubiagak. Horren ezagun egin dituzten abestiekin gozatzeko aukera izango dute ikus-entzuleek: "Charango", "Cantinero de Cuba", "Tómame o déjame", "Maitetxu mía", "Chachacha del tren" eta "Secretaria", besteak beste.


Irekia Eusko Jaurlaritza - Gobierno Vasco :: Alfredo Retortillok 2018 urteko Turismo, Merkataritza eta Kontsumo Sariak banatu ditu\nAlfredo Retortillok 2018 urteko Turismo,…\n<iframe src="https://www.irekia.euskadi.eus/eu/embed/videos?flv_video=2018%2F11%2F21%2Fnews_50281%2Fretortillo_premios_turismo.flv" width="320" height="210" allowfullscreen></iframe>\nAlfredo Retortillok 2018 urteko Turismo, Komertzio eta Kontsumo Sariak banatu ditu Iturria: Irekia\nretortillo_premios_turismo.jpg Iturria: Irekia\nIMG_9116.jpg Iturria: Irekia\nIMG_9029.jpg Iturria: Irekia\nbb_20181122736107.jpg Iturria: Irekia\nbb_20181122736103.jpg Iturria: Irekia\nbb_20181122736060.jpg Iturria: Irekia\nbb_20181122736090.jpg Iturria: Irekia\nbb_20181122736141.jpg Iturria: Irekia\nbb_20181122736151.jpg Iturria: Irekia\nProposamen berritzaileak, iraunkorrak, ibilbide profesionalak eta zenbait proiektuk aipamen berezi jaso dute\nSailburuak nabarmendu du Eusko Jaurlaritza turismoaren aldeko apustu tinkoa egiten ari dela, komertzioa erronka berrien aurrean dagoela esan du eta kontsumo arduratsuaren kontzientzia areagotzearen beharraz hitz egin du\nGasteizko Europa Jauregiak 2018 urteko Turismo, Merkataritza eta Kontsumo Sarien banaketa ekitaldia hartu du gaur arratsaldean. Eusko Jaurlaritzak antolatzen duen ekitaldian, besteak beste, sektoreko profesionalek egiten duten lana goratu da. Ekitaldian zehar Alfredo Retortillo sailburuak azpimarratu du turismoan beharrezkoa dela iraunkortasunaren eta hazkunde orekatuaren aldeko apustua egitea, eta turismo industriala aldarrikatzearen beharra, herrialderen historia osoaren irudia egonkortzeko.\nNobedade nagusi bezala, Kontsumobidek egindako deialdiari jarraituz Kontsumo Sariak banatu dira gaur iluntzean. Sailburuaren hitzetan, Kontsumo Sariak jaso dituzten pertsona eta entitateek kontsumitzaileek bere eskubideak ezagutzeko egiten duten ahaleginari esker, baita eskubide horiek praktikan jartzeko ere, departamentuaren lana indartu dute.\nSari banaketa ekitaldia hiru multzotan banatu da, eta guztira dozena bat pertsonek eta entitatek jaso dute saria. Besteak beste, proposamen berritzaileak, iraunkorrak eta ibilbide profesionalak saritu dira. Era berean, bi kategoriatan aipamen bereziak egin dira.\nMerkataritza Sariak banatu ondoren, etorkizuneko erronkak izan ditu hizpide Alfredo Retortillo fokua herritarrengan jarriz, hain zuzen, herritarren erosketa ohituretan. “Herritarrok gara komertzioa bizi mantendu behar dugunak; kontsumitzaile gisa eskubidea eta askatasuna daukagu erosketak nola eta non egin, baina kontziente izan behar dugu egiten dugun aukeraketa horrek gizarte eredu bat sortzerakoan eragina izango duela”.\nJarraian, kategoriaz kategoria sarituak izan diren pertsona eta entitate zerrenda.\nTurismo Sariak 2018\nBerrikuntza Saila. Donostiako Arima Hotela, 2017 urtean hasitako proposamen berritzaileagatik. Kalitatea, lehiakortasuna eta berrikuntza ditu oinarri, bai ostatu hartzeko baita eskaintza gastronomikoan ere. Merkatuak hartu duen norabidea jarraituz, iraunkortasunaren eta berrikuntzaren aldeko apustu garbia egin du.\nTurismo Jasangarria. Albaola Itsas Kultur Faktoria, ingurugiroari nahiz gizarteri egiten dion ekarpenengatik; bere jardunak Barne Produktu Gordinean daukan inpaktu ekonomikoarengatik; Pasaiako badiaren ekonomia susperraldian egin duen lanarengatik; eta Basque Country marka helmuga turistiko gisa nazioartean kokatzen laguntzeagatik.\nIbilbide Profesionala. Juan Angel Bizkarra, Gautegiz-Arteagako Txopebenta Nekazaletxean egin duen ibilbideagatik; 1990. urtean inauguratu zen, Euskal Autonomi Erkidegoan eta Espainiar Estatuan zabaldu zen lehena. Landa-turismoan aitzindaria izateaz gain, administrazioarekin elkarlanean ezinbesteko ekarpena egin zuen landa-turismoaren jarduera sortzeko laguntza taldean.\nAipamen Berezia. Ruta del Vino de la Rioja Alavesa, Euskal Turismoaren sektoreari egin dion ekarpenagatik eta Rioja-Alavesa-Euskadiko bigarren topaketa enogastronomikoa antolatzen irizpide jasangarriak kontuan hartzeagatik.\nMerkataritza Sariak 2018\nEnpresen arteko Kooperazio Saila. Dibalsandro, SL-Cardenal Bilbao, arropa taila egokia aukeratzen laguntzen duen eta itzulketak ekiditen dituen NAIZ FIT app-aren lantaldearekin eta online salmenta areagotzea helburu duen ITKSM teknologia garatu duen Marta Goikolearekin sortutako kooperazioagatik.\nBerrikuntza kategoria. Libros y Juguetes Cejota S.L. Astrolibros, zerbitzua eta kultura uztartuz liburu-denda kudeatzeko modu berritzailea garatzeagatik, eta online dendari jartzen dion arreta eta mimoarengatik.\nIbilbide Profesionala. Delicatessen López Oleaga, “Casa López Oleaga”, 1904. urteaz geroztik izan duen bilakaerarengatik. Egun, laugarren belaunaldia ari da familia negozioa kudeatzen, eta aurrekoek bezala, garaietara egokitzeko gaitasuna azaltzeaz gain, kalitatea eta bezeroarekiko arreta mantendu dute ezaugarri nagusi merkatal-gune handiekin lehiatu behar duten arren.\nHiriguneko Dinamizazio kategoria. Gorbea Kaleko Merkatari eta Ostalaritza Elkartea, beti prest dagoelako eta eskura dituen baliabideak erabiliz dinamizazio lan ikaragarria egiten duelako.\nEkintzailetza kategoria. Galeria 8360, emakumezkoeen ekintzailetza balorean jartzeagatik. 2015 urteaz geroztik ama eta alaba erabilera anitzeko gunea kudeatzen dute hainbat jarduera jorratuz: diseinua, kontzertuak, erakusketak, gourmet gunea… beti ere eurak sortutako produktuak oinarri.\nAipamen berezia. Biba Moda dendako Marta Rosa Ortiz Clysson, ibilbide profesionalarengatik. Pasioz bizi du bere lanbidea, baikortasunez zipriztintzen du, baina une zailenetan ere. Lankidetzan aritzeko beti dago prest, eta elkarteari bere ekarpenagatik ematen dion balio erantsiarengatik..\nKontsumo Sariak 2018\nIbilbide profesionala. Menaza Ezenarro, kontsumoaren esparruan Ibilbide oparoa egin duelako eta aitzindaria izan delako, beti ere Euskadiko kontsumitzaile eta erabiltzaileen eskubide eta babesari lotuta.\nKontsumitzaileak babesteko eta formatzeko Saria. Irungo Kontsumitzaileen Informaziorako Udal Bulegoa, 1984. urtean zabaldu zen eta besteak beste, aitzindaria izan da ikastetxeetan kontsumoaren inguruko formazio lanean.


Bihar hasiko da Europako Geoparkeen Astea - Deia\nBihar hasiko da Europako Geoparkeen Astea\ndeia 09.02.2020 | 03:23\nBihar hasiko da Europako Geoparkeen Astea.\nBILBO. Bihar hasiko da Europako Geoparkeen Astea. Maiatzaren 25era bitartean, Geoparkeak ekimen ugari antolatu ditu Deban, Mutrikun eta Zumaian. Ekimena Europako 73 geoparkeetan egingo da aldi berean.\n"Lur azpiko mundu ezkutua" izenburu pean, Euskal Kostaldeko Geoparkeak egitarau zabala antolatu du, zientzia, kultura eta natura ondarea ardatz hartuta. Jarduerak Deban, Mutrikun eta Zumaian egingo dira eta doakoak izango dira; geoparkea.eus atarian kontsulta daiteke egitarau osoa.\nEz da lekurik geratzen Ermittia Bekoa kobazulora egingo den espeleologia irteerarakoBihar, larunbata, abiatuko da Europako Geoparkeen Astea. Debako Ermittia Bekoa kobazulora espeleologia irteera antolatu du Geoparkeak, Felix Ugarte Espeleologia taldearekin batera. Dagoeneko taldea osatuta dago eta ez da plazarik geratzen.\nGeoparkeko Biraren 1.etapa, iganderako\n"Karst: urak eraman ez zuen paisaia" hitzaldi-tailerra\nGeoTalks ekimenaren 3. edizioa antolatu du Geoparkeak datorren asteazkenerako, hilak 22, "Zumaia eta dinosauroen desagerpenaren gakoa. Historiaren atzean dagoen istorioa" izenburu pean.\nZientzia eta zinema lotuko ditu ekimenak; "El día que murió el mesozoico" film laburraren emanaldia eta zientzialarien arteko solasaldia egingo da (gaztelaniaz). Solasaldian arituko dira, batetik, Jose Antonio Arz, Zaragozako Unibertsitateko paleontologoa eta K/T mugan aditua, eta, bestetik, Estibaliz Apellaniz, EHUko paleontologoa eta Zumaiako flyscharen ikerketan aitzindaria, izango dira. Solasaldian gidari izango da Asier Hilario, Geoparkeko zuzendari zientifikoa.\nHorren aurretik, baina, EHUko Paleontologia katedradun eta Geoparkeko Batzorde Zientifikoko kide Xabier Orue-Etxebarriak 'Ohorezko Geoparkezale' oroigarria jasoko du. Lehen aldiz emango den aitorpen honek Geoparkeko ondare natural eta kulturalaren ezagutzan ekarpen garrantzitsuak egin dituzten pertsonen lana eskertu eta aintzatetsi nahi du Euskal Kostaldeko Geoparkeak. Ia 40 urte luzez egindako ikerketa lan mardulari esker, Zumaiako flyschak nazioarte mailako ezagutza eskuratu du. Azpimarratzekoa da, esaterako, Itzurungo hondartzan estratotipoak izendatzeko Orue-Etxebarriak egin zuen apustua. Horregatik guztiagatik, eta laguntzeko beti prest egon delako, Geoparkeak 'Ohorezko Geoparkezale' oroigarria emango dio.


Eibarko Juan San Martin Liburutegia herritarrentzako topagune gustukoenetako bat bihurtu da — Eibarko Udala\nEibarko Juan San Martin Liburutegia herritarrentzako topagune gustukoenetako bat bihurtu da\n2015ean 130.472 bisita izan ditu, aurreko urtean baino % 2,04 gehiago. Bisitari gehien arratsaldez bertaratzen da; goizeko ordutegian ere bisitari kopuruak gora egin du pixka bat. 73.780 dokumentuk osatzen dute funtsa, 2014an baino % 2,8 gehiago, eta biztanleko dituen dokumentu kopuruari dagokionez puntu baten baino gehiagotan gainditzen ditu Euskadiko eta Estatuko datuak.\nJuan San Martin udal-liburutegiak jakitera eman ditu gaur ostirala, martxoak 11, 2015. urtean emandako zerbitzuen eta jardueren erabilera-datuak. 130.472 izan ziren liburutegira egindako bisitak; aurreko urtean baino % 2,04 gehiago. Datuek erakusten digute erabiltzaileak arratsaldeko ordutegian joaten direla sarrien (75.539 pertsona), baina goizean bertaratzen diren bisitarien kopuruak ere gora egiten jarraitzen du (52.473). Bestalde, liburutegian inskribatutako erabiltzaileak 11.147 izatera iritsi ziren, hau da, Eibarko biztanleriaren % 40,54.\n2015eko txostenaren daturik positiboena liburutegiko funtsak eman du; izan ere, abenduaren 31n dokumentuen kopuru osoa 73.780 izan zen, 2014an baino % 2,8 gehiago, eta puntu baten baino gehiagotan gainditu zituen Euskadiko eta Estatuko zenbatekoak, biztanleko dituen dokumentu kopuruari dagokionez.\nWebgunera, blogetara eta OPACera egindako bisitak\nWebgunera eta blogetara egindako bisitei eta OPACeko kontsultei dagokienez, 2015ean lortutako datuak ere pozik egoteko modukoak dira. Eibarko Udaleko Kultura micrositeean dagoen Liburutegia atalean, 4.516 bisita erregistratu ziren gaztelaniazko orrian, 2015eko uztailean sortu zenetik, eta sailik bisitatuenak hauek izan ziren: katalogoa, informazio orokorra, zerbitzuak eta erabilera, online zerbitzuak eta baliabideak Interneten. Euskarazko orrietara egindako bisitak 2.310 izan ziren, eta herritarren artean interes handiena eragin zuten sailak gaztelaniazko bertsioko berdinak izan ziren.\nHelduen blogean ikusitako orrien kopuru osoa 28.273 izan zen, eta umeenean 5.993 izan ziren ikusitako orriak. Bestalde, OPAC katalogoan 10.057 bilaketa egin ziren.\n2015ean egin ziren ohiko maileguak ere aurreko urtekoak baino ugariagoak izan ziren: 41.859 dokumentu eman ziren, hau da, 2014an baino % 1,74 gehiago. Mailegu digitalaren atalean, aldiz, erabiltzaileek 957 liburu deskargatu zituzten eliburutegiatik. Hori horrela, Eibar da zerbitzu honen bitartez deskarga gehien egiten dituzten hirien artean bosgarrena, Erkidegoko hiru hiriburuen eta Getxoren atzetik.\nPatxi Lejardi Eibarko Udaleko Kultura eta Euskara zinegotziaren esanetan, “helburu nagusia da Liburutegia topaleku bihurtzea, topaleku fisikoa zein birtuala, eta liburutegien arloan herritarrei kalitatezko zerbitzua eskaintzea, irakurzaletasuna, ikaskuntza etengabea eta kultura-zabalkundea bultzatuz. Halaber, liburutegiak gordetzen duen tokiko funtsa ikasteko eta ikertzeko aukera eman nahi da eta informazio-teknologietarako sarbide gunea bilakatu”.\nLiburutegitik gogorarazi nahi digute, gaur egun, irakurzaletasuna bultzatzeko hainbat jarduera daudela finkatuta: “Liburua, kulturarako sarbidea”; “Zapatuko ipuina”; irakurketa-klubak, umeentzat eta helduentzat; hitzaldiak eta liburu-aurkezpenak; besteak beste.\n2015eko urteko txostena kontsultatzeko, interesatuek hona jo dezakete: http://www.eibar.eus/eu/kultura/jsm-liburutegia/informazio-orokorra/zenbakitan, udal-webguneko Kultura microsite berrian.\nLiburutegiaren ohiko ordutegia (urritik ekainera) honako hau da: helduen liburutegia, astelehenetik barikura, 09:00etatik 13:30era eta 16:00etatik 20:30era; zapatu, domeka eta jaiegunetan, 10:00etatik 13:00era eta 16:00etatik 20:00etara. Gainera, azterketa-garaian ordutegi berezia dago ikasleentzat: 09:00etatik 20:30era (eguerdian itxi gabe).\nUmeen liburutegiak, aldiz, honako ordutegi hau dauka: astelehenetik barikura 16:30etik 20:00etara, eta zapatu, domeka eta jaiegunetan, 10:00etatik 13:00era eta 16:00etatik 20:00etara.\nUdako ordutegia (astelehenetik barikura) hauxe: uztailean, 09:00etatik 13:30era eta 16:30etik 19:30era; abuztuan, 09:00etatik 13:30era, eta itxita egoten da hilaren 10etik 23ra.\nJuan San Martin Udal Liburutegia.


2014 abendua | Irunero\n2014(e)ko abenduak 29Irunero Erantzun\nAmalia Martínez de la Puente Egun bereziak dira eta ahalegina merezi dute. Nik txikitako oroi-tzapen politak ditut. Beraz, gaur egun ondoko belaunaldikoen-tzat ere onena nahi dut. Etxea apaintzen eta janaria eta edaria erosten gastatzen dut batez ere. Erregeen eguna oso\n2014(e)ko abenduak 27Irunero Erantzun\nEguberriak gertu ditugu eta jada hasi gara pentsatzen zein jostailu edo zein opari egin gure haur eta gazteei. Garai honetan kontsumoari ateak irekitzen dizkiogu eta oparien bidez geure maitasuna eta besteekiko errekonozimendua zabaldu nahi ditugu; baina… haur eta gazteei nahi\n2014(e)ko abenduak 26Irunero Erantzun\nEgoera nahasia da Artaleku aldean 2014aren bukaeran. Bidasoa-Irun taldeak ez du zuzendaritzak espero zuen maila eman. Hurbilago ditu jaitsiera postuak Asobal Ligara igotzeko play off-a baino. José Ángel Sodupe presidenteak argi hitz egin du: “Pazientziak epe bat dauka. Kirolean emaitzek\n2014(e)ko abenduak 22Irunero Erantzun\nBerrogeita bost urteko historia luzea dauka Irungo errugbiak. Plaiaundi da bere egoitza, eta Irun Rugby Taldea, elkarte nagusia. Haren lanari esker egin izan du aurrera errugbiak Irunen, Hego Euskal Herrian gutxi batzuen kirola den arren. Bidasoa ibaia gurutzatuta, zeharo ezberdina\n2014(e)ko abenduak 19Irunero Erantzun\n“Adimen urritasuna duten pertsonen gardentasunaz kutsatu beharko genuke” Hamazazpi urterekin ezagutu zuen Jaione Berridik Atzegi. Ordurako, ia mende erdia zeraman elkarteak Gipuzkoan adimen urritasuna duten pertsonei eta familiei laguntza eskaintzen. “Errebotez” sartu zela dio; baina zazpi urte geroago bere bizitzaren\n2014(e)ko abenduak 17Irunero Erantzun\nHiriko ekintzaileei aitortza egin die Irungo Udalak “Irun Ekintzan” lehiaketaren bigarren edizioan. Lau egitasmo berri-tzaile izan dira irabazleak, sail ezberdinetan: Válvulas Zubi SK-k, Fepako SL-k, Plaza de Ideas SL-k eta Manufacturas Gove SL-k. “Berrikuntzaren bidea hartu duten gazte ekintzaileen lana\n2014(e)ko abenduak 14Irunero Erantzun\nHogeigarren aldiz jokatzen ari dira asteotan goma paletako Txingudi Txapelketa, Ramuntxo Berri Trinketean. Estatuko lehiaketa “garrantzitsuenetarikoa” da, antolatzaileen eta parte-hartzaileen ustez. Hamahiru bikote hasi ziren txapelketaren lehen mailan, eta hamar, bigarrenean. Bikote horietako partaide gehienak irundarrak dira, Kurpil edo Ramuntxo\n2014(e)ko abenduak 13Irunero Erantzun\nBakailaoa sukaldatzeko tailerrak antolatu ditu “Bakailaoa dasta ezazu” elkarteak Jendea iristerako, sukaldariak La Salle elkarteko suen artean ari ziren, bakailaoari lehen ukituak ematen. Ikasle izango zirenak inguruan kokatu ziren, begi-belarriak erne, eta koadernotxoa prest. Zura jatetxeko Alberto Liebanak zuzendu zuen\n2014(e)ko abenduak 12Irunero Erantzun\nUrteak daramatza Irungo Taupadak Gobernuz Kanpoko Erakundeak Boliviako Amazonian lanean. Indigenen herrietan azpiegiturak sortzeko helburuaren baitan, San Ignacio de Moxos-eko Musika Eskola da proiektu nagusietako bat. Hiru hilabete eman ditu bertan Mikel Estomba kooperante irundarrak, irakasle. Bi abesbatza zuzentzeaz gain,


Abenduaren 9an bedeinkatuko dira 2007. urtetik irabazitako banderak | El Diario Vasco\nCosta UrolaAbenduaren 9an bedeinkatuko dira 2007. urtetik irabazitako banderak\nAbenduaren 9an bedeinkatuko dira 2007. urtetik irabazitako banderak\nKontxakoa bandera, aurten lortutako azkenekoa eta preziatuena. / ETXEBERRIA\nGuztira 160 bandera bedeinkatuko dira, horien artean aurten lortutako 17ak\nDV ORIO. Martes, 21 noviembre 2017, 00:39\nTradizioari jarraituz, Orioko taldeak Kontxako estropada edota Espainiako txapelketa irabazten duen urtean banderen bedeinkazioa egiten da. Orioko traineruak 2007an irabazi zuen azkenekoz Kontxako estropada eta, aurten berriz irabazi duenez, 2007tik hona Orioko Arraun Elkarteak irabazi dituen bandera guztiak bedeinkatuko dira abenduaren 9an: guztira, 160 bandera dira, horien artean aurtengo 17ak (6, bateletan eta 11, trainerutan).\nBanderak bedeinkatzeko meza 13:00etan izango da eta, ondoren, 14:30ean, herri-bazkaria egingo da Karela kiroldegiko pistan. Bazkariaz gain, musika ere izango da kiroldegian. Horrez gain, Strapalucio txaranga ibiliko da kalez kale egun osoan.\nTxartelak gaur bertan jarriko dira salgai Turismo bulegoan. Txartela erosteko azken eguna azaroaren 30a izango da, datorren asteko osteguna. Bi txartel mota daude: haurrenak 15 euro balio du eta helduenak, berriz, 35 euro.\nHaurren menua ondorengoa izango da: makarroiak tomatearekin, albondigak eta izozkia. Helduen menua, berriz, hau da: ganba-entsalada, piper beteak, txekor-masailak eta ijito-besoa izozkiarekin.\nZumaia se despide de las Carmelitas Keta Babyauto berriz lehena sailkapenean


Jango Fett - Wikipedia, entziklopedia askea.\nStar Wars eta Star Wars II. Atala: Klonen Erasoa\nJango Fett Star Warseko unibertsoko pertsonaia bat da. Temuera Morrison izan zen pertsonaia honi bizia eman ziona sagako II. atala den Star Wars II. Atala: Klonen Erasoan. Sagako film honetan baino ez da agertzen. Jango Fett galaxiako mertzenario eta saribilatzailerik hoberentzat hartzen da.\nJango klonatua izateko aukeratua izan zen, hala bere berdin-berdinak ziren erreplikek osatutako armada bat osatuz. Klon hauek bizkortutako hazkuntza bat izango zuten helduarora azkar iritsi eta hala borrokatzeko adinean egoteko. Klon armadaren eredua izateagatik ordain bezala, dirutza handi bat ez ezik, bere buruaren eraldatu gabeko klon bat eskatu zuen, semetzat hartu zuena: Boba Fett.\nSaribilatzaile eta banakako borrokan iaioa, Fettek mandaloriar armajantzi bat zeraman. Aipaturiko armajantzi horrek arma eta beste gauza erabilgarri ugari ditu, horien artean laban aldagarriak, arpoi bat, laserrak eta beste zenbait tresna exotiko. Borrokan, Jangok bere bultzapen poltsa erabiltzen du bere etsaien aurka altuera eta abiadura abantaila izateko. Gainera, Jangoren poltsak, honen bizkarretik jaurti daitekeen suziri bat ere badarama. Izarrarteko bidaietarako, Jangok Esklabu I izena duen bere untzia erabiltzen du.\nJango Fett oso gazte geratu zen umezurtz, Concord Dawneko nekazari merkatari xalo batzuen semea, bortizki erailak izan zirenak, Mandaloriar Mercen fakzioen aurkako gerra zibil batean. Vizslak Jango harrapatu zuen eta bere gurasoak Jaster Mereeli buruz zekiten guztia esatera behartu zituen, baina Fetten gurasoek uko egin zioten. Vizslak Jango harrapatu zuen eta honen gurasoak lehenaren morroiek hil zituzten. Jaster Mereelek salbatu zuen Jango, eta ondoren mandaloriarrek entrenatua izan zen. Jango mandaloriar nabarienetako bat bihurtu zen, eta, uste zenez, berau zen talde honetako biziraule bakarra Jediek talde hau suntsitu ondoren. Bera gerlari handien aurrean altxatu zen, lurralde arriskutsuetan bere armajantzi bereizgarria erabiliz bizirauten ikasiz.\nUrteak fisikoki egokitzen eta entrenatzen eman ondoren, behe munduko saribilatzailerik beldurgarrienetako bat izatearen ospea jaso zuen. Eguzki Beltzeko Vigoek ere ezin izan zuten bere blaster bikiengandik ihes egin. Behin, Fettek Zam Wesellekin taldean lan egin behar izan zuen, eta horretarako euren talentuak elkartu egin ziren antzeko soldata lortzeko. Bakarrik lan egitea nahiago bazuen ere, biek taldea osatzen zuten zuhurra zen uneetan. Biek abentura bat partekatu zuten bere erabiltzaileari botere izugarri bat bermatuko zion Seylotteko tramankulu bitxi baten bila ari zenean.\nKlon Gerrak hasi baino hamar urte lehenago, Tyranus izeneko gizon batek Jangoren presentzia eskatu zuen Bogdeneko ilargietako baten, proposamen kitzikagarri batekin. Dirutza handi baten truke, Jango klon armada baten eredu bihurtuko zen. Fettek onartu egin zuen, baina kontratuan beste baldintza bat ezarriz. Bere ordainsariaz gain, bere buruaren aldatu gabeko klon batekin saritua izango zen. Gainontzeko klonengandik ezberdina, klon honek ez zuen hazkuntza prozesu bizkortu bat edo otzantasun tratamendurik. Jangoren erreplika puru bat izango zen, Boba izenekoa.\nKaminotarrek Fetti instalakuntza pribatuak eskaini zizkioten euren Tipoka Hiri hermetikoan, Jango saribilatzaile lanetik denbora batez aldentzea eragin zuena. Hau, bere klon semea zen Bobaren hezkuntzan murgildu zen. Kaminotarrek Fetten biziraute eta borroka material genetikoa probestu zuten milaka klon soldadu sortzeko.\nTyranusen babesle bezala zerbitzatzen zuen bitartean, Jango Merkataritza Federakuntzako erregeordea zen Nute Gunrayk kontratatu zuen. Gunrayk Padmé Amidala senataria ezabatu nahi zuen, neimoidiarraren buruko min handia izan zena denbora askoan. Fettek lana bere lagun zahar Zam Weselli azpikontratatu zion, eta kouhun pozoitsuak eman zizkion lana amai zezan.